Borgernes åbne Facebook-profiler må bruges af medierne Efter afgørelser om Facebook i 2009 fremlægger Pressenævnet retningslinjer i årsberetningen - PDF\nBorgernes åbne Facebook-profiler må bruges af medierne Efter afgørelser om Facebook i 2009 fremlægger Pressenævnet retningslinjer i årsberetningen\nDownload "Borgernes åbne Facebook-profiler må bruges af medierne Efter afgørelser om Facebook i 2009 fremlægger Pressenævnet retningslinjer i årsberetningen"\n1 NYHEDSBREV UGE Læs også nyhedsbrevet direkte på vores hjemmeside: JOURNALISTIK OG YTRINGSFRIHED Borgernes åbne Facebook-profiler må bruges af medierne Efter afgørelser om Facebook i 2009 fremlægger Pressenævnet retningslinjer i årsberetningen Både billeder og tekster lagt på Facebook kan benyttes af journalisterne ved de danske medier uden at bryde de presseetiske regler. Det fremgår af Pressenævnets årsberetning for 2009, som netop er udkommet og på side 18 har en uddybende omtale af presseetikken angående de sociale medier på nettet. Det er Pressenævnet, som borgere, virksomheder og organisationer kan klage til, hvis de føler sig dårligt behandlet af pressen. Med nogle afgørelser omkring Facebook-profiler i 2009 har nævnet lagt en linje for, hvordan informationer fra sociale medier på internettet kan bruges, skriver nævnet i en pressemeddelelse. Blandt andet, at oplysninger på den åbne profil kan bruges af alle uden tilladelse, mens oplysninger på den lukkede del, der jo forbeholdt accepterede venner, kræver tilladelse fra personen fx ved brug af oplysninger eller billeder. Der er dog et par undtagelser. Selvom et privat billede er hentet fra den åbne profil, må det ikke anvendes i en sammenhæng, der kan være krænkende. Og omvendt kan der være informationer på den lukkede del, der har så stor samfundsmæssig interesse, at en offentliggørelse overstiger hensynet til ejeren af profilen på Facebook. I 2009 realitetsbehandlede Pressenævnet 108 sager med klager over god presseskik eller klager over afslag på genmæle over for oplysninger offentliggjort i medierne. I 41 af sagerne fik klagerne helt eller delvis medhold. I 33 af disse sager blev medierne pålagt at offentliggøre kendelsen fra Pressenævnet. Læs årsberetningen på: UGENS EXTRA PORTRÆT: Slagfærdig fordeler af småpenge Forhandlingsdirektør Thomas Rønnow har stået i spidsen for tilvejebringelsen af DMA s overenskomstresultater, der er til afstemning i disse dage Af Bent Falbert 'Bladverdenen var ny for ham, men han orienterede sig lynhurtigt i den.' 'Han efterlod ingen tvivl om, hvem der var forhandlingsleder.' 1\n2 'Direktøren er en glad dreng, der godt kan lide et par runder belgisk klosterøl.' Tre udsagn fra tre garvede DDF-folk. De taler om Danske Mediers Arbejdsgiverforenings forhandlingsdirektør Thomas Rønnow, som står i spidsen for tilvejebringelsen af bl.a. journalistområdets overenskomstresultat, der er til afstemning i disse dage. Dets skæbne kendes 20. april. Forslaget flugter med tidens toneklang: Småpenge uden flytning af principper. Ingen reformer Arbejdsgiverne havde ønsket nye arbejdstidsregler, som kunne øge tilstedeværelsen på redaktionerne i en tid, hvor der dårligt er råd til nyansættelser. Journalisterne krævede såre traditionelt flere penge for kortere arbejdstid. Ingen af parterne ville for alvor give efter for den andens argumentation, så der blev ikke flyttet dogmer i denne runde. Tidens smalhals er ligesom ikke til store reformer. Stemmes der som ventet ja, bliver facit 1,2 pct. mere i løn og uændrede arbejdstidsregler. Altså små hop på stedet, hvilket vel ikke er så tosset i en krisetid for dem, der skal betale. Men når man ser på mediernes behov for alsidig arbejdskraft, der kan betjene mange platforme døgnet rundt, er der god plads til forbedringer næste gang. Godt forberedt DMA s 40-årige topforhandler, som også er vicedirektør for DDF, begyndte i jobbet 1. september Hans baggrund er alsidig: Jurist fra Aarhus Universitet. Fuldmægtig og senere advokat i det solide firma Jonas Bruun. Arbejdsret satte han sig ind i som ansat i Dansk Arbejdsgiverforening, og internationalt samarbejde blev han kendt med under tre års udstationering i Bruxelles. Derefter kom Rønnow i cheflære hjemme i København i Jørn Neergaard Larsens sekretariat. Sine praktiske færdigheder i omgangen med folk af mange fag sleb han af som personalechef hos Falck et år, inden et headhunterfirma præsenterede det hurtige hoved for bladudgivernes ledelse. Mødet var overbevisende. Alle magthavere i pressens top nikkede ja, da de havde hilst på Thomas Rønnow. Det er ellers en vanskelig og broget kreds at stille tilfreds. Direkte i ilden Den nyslåede chefforhandler fik hurtigt efter ansættelsen sin ilddåb, da Berlingske og JP/Politikens fabriksfællesskab Trykkompagniet skulle brydes op. De ganske komplicerede arbejdsretlige forhold i Avedøre og omegn blev Rønnows første chance for at vise handlekraft og talent for udredning af komplicerede forhold blandt let provokerbart personale. Han udnyttede den overbevisende. Siden da har han nydt stor opbakning i medlemskredsen. Under de netop gennemførte overenskomstforhandlinger har der ikke hersket tvivl om, hvem der var DMA s forhandlingsleder. Med naturlig myndighed har Rønnow holdt de fornødne pædagogiske foredrag for lønmodtagersiden om krisens krav på moderation - samtidig med, at han stilede mod et acceptabelt resultat, der kunne sikre arbejdsfred i branchen. Rønnow besidder en velsignet sans for humor, som bløder op på konfrontationer ved forhandlingsbordet, og som også lægger en munter undertone i det daglige arbejdsliv for organisationernes 25 ansatte, hvoraf 10 hører direkte under forhandlingsdirektøren, herunder den erfarne overenskomstchef Claus Borly, som er en værdifuld rådgiver for den ret nyankomne direktør. Stines gode råd Den stadig spændstige direktør var som ung ivrig gymnast. Senere blev han bidt af en gal fodbold, men i dag bliver det efter sigende kun til nogle runder golf. Handicappet hører til DMA s fortrolige oplysninger. 2\n3 Hvis Thomas Rønnow savner tip til fikse måder at gennemskue modparten på, kan han spørge derhjemme. Fru Stine er nemlig på nippet til at tage den afsluttende eksamen som psykolog. Sammen har de børnene Rosa og Noa. Foreningens grønne forhandlingsdirektør lyder altså som en rigtig succeshistorie. Intet under, at Thomas Rønnow i medlemskredsen karakteriseres som en glad dreng, der er god til at tale med alle slags folk. De skal bare være opmærksomme på, at han er i besiddelse af en god portion temperament, som sagtens kan tændes. Han er jo opdrættet på 'jungleuniversitetet' - som den jyske læreanstalt noget primitivt blev kaldt af akademiske københavnersnobber, før Thomas blev født. MARKED OG ØKONOMI Gratis Danmark indsætter annoncer på web som betaling for gratis internet Men metoden vækker bekymring hos webaviserne, hvis annoncer falder i værdi Muligheden for gratis internetforbindelse i S-toget er tilsyneladende ikke helt gratis alligevel. Pengene til at udstyre alle S-tog med internet kommer fra nemlig fra annoncer, som lægges ind i toppen af de websider, brugerne besøger. Resultatet er en 100 pixel høj bannerannonce oven over det normale indhold på websiden. Aftalen har eksisteret siden november sidste år, hvor firmaet Commute Media tilbød muligheden til Gratis Danmark for til gengæld at få gratis adgang til trådløst internet i S-toget. Gratis Danmark er ifølge virksomhedens hjemmeside et kommercielt projekt, der tegnes af en række velrenommerede virksomheder. Tilbuddet om gratis internet mod betaling af annoncer rettes for nuværende primært mod kommuner og den kollektive trafik. Men metoden er ny og vækker bekymring hos netmedier og webside-udviklere, der ikke umiddelbart finder den lovlig. Annoncerne, der ikke knytter dig til indholdet på de enkelte hjemmesider, trækker nemlig værdien ud af annoncerne på fx webaviserne. Sidste efterår fik selskabet AidOnline forbud mod at udskifte bannerannoncer på netmediernes hjemmesider med andre bannerannoncer. Jeg har vanskeligt ved at se, at Gratis Danmarks indsættelse af ekstra bannerannoncer på hjemmesiderne er væsensforskelligt fra AidOnlines ulovlige virksomhed. Digitale Publicister vil derfor også forlange, at Gratis Danmark stopper denne praksis, siger Holger Rosendal, sekretariatsleder i foreningen Digitale Publicister. Netannoncering for over tre milliarder kroner i 2009 Det er udenlandske søgemaskiner, der trækker hovedparten af væksten på fire procent Internetannonceringen kom ud af 2009 med en vækst på næsten fire procent sammenlignet med Samlet set blev der annonceret for over tre milliarder kroner på nettet i 2009, hvilket er den højeste omsætning nogensinde, skriver FDIM og henviser til markedsstatistikken for\n4 Det er bannerannoncering og i særlig grad søgeordsannoncering, der trækker væksten. Bannerannonceringen voksede med lidt over 9 procent, men den vækst overgås stort af søgeord, hvor der var en vækst på 35 procent fra 2008 til Hovedparten af væksten er desuden trukket af de store udenlandske aktører, hvilket giver stof til eftertanke for de danske medievirksomheder, mener Morten Helveg Petersen, direktør i FDIM. "Den voldsomme vækst på søgeordsannoncering kommer ikke bag på os. Men den giver anledning til at markere, at selv om nettet vokser, betyder det ikke, at de danske netmedier fester hele vejen til banken. Hovedparten af søgeordsomsætningen og i øvrigt en stadigt større del af den øvrige omsætning går direkte til udenlandske virksomheder, og bliver derfor ikke automatisk geninvesteret i nyt medieindhold til danske brugere", siger han ifølge pressemeddelelsen. Hvad angår markedspladser, der blandt andet dækker over rubrikannoncemarkedet, internettelefonbøger, auktioner og jobannoncering, er udviklingen derimod et fald på næsten 25 procent sammenlignet med En stor del af faldet tegner jobannonceringen sig for. Job faldt med næsten 50 procent i forhold til Alt tyder dog på, at jobannonceringen har nået bunden. Når man ser på omsætningen i fjerde kvartal 09, er der en lille stigning sammenlignet med tredje kvartal, skriver FDIM. Søndagsavisens lokalia.dk tager konkurrencen op om det hyperlokale Sitet med bl.a. brugerinvolvering og datainfo deler landet op i 1600 afstemningsområder Kampen om annoncekronerne i de regionale og lokale medier bliver muligvis endnu hårdere, efter at Søndagsavisen har lanceret det hyperlokale site lokalia.dk. Ifølge Søndagsavisens mediedirektør Arne Ullum skal sitet sikre Søndagsavisen sin del af det hyperlokale nyheds- og annoncemarked. "Jeg tror i virkeligheden ikke, folk interesserer sig særlig meget for, hvad der sker i nabokommunen. Det er nærområdet, hvor ens børn færdes, går i skole og til fritidsaktiviteter, der interesserer, siger han til Mediawatch. Indholdet på lokalia.dk er baseret på redaktionelle artikler, borgernes egne artikler og datainfo, og sitet slår sig på at være landets mest hyperlokale nyhedsmedie med omkring 1600 afstemningsområder. Arne Ullum ser det nye initiativ som en spiller i en kamp mellem forskellige forretningsmodeller. Kampen vil vise, hvilken forretningsmodel, der er mest bæredygtig. De øvrige modeller, han ifølge Mediawatch hentyder til, er Berlingske Medias 'dinby.dk', der indholdsmæssigt trækker på Berlingskes ugeaviser og borgerartikler; JP/Politikens mere klassiske lokalmedie 'lokalavisen.dk'; regionale online medier som Sjællandskes 'sn.dk', der dækker et større område; og endelig TopDanmarks 'lokus.dk', der er en rent kommerciel kortbaseret oversigt i et givent nabolag. 4\n5 Twitter er klar med annonceformat Sponsorede tweets er Twitters svar på Googles søgeordsannoncer Fra tirsdag i denne uge kunne Twitter-brugerne begynde at vænne sig til at reklamer, når de tweeter. Mikrobloguniverset har nemlig indført sponsorerede tweets for at kunne tjene penge på de mange brugere, skriver Markedsføring. Annoncemodellen minder meget om Google s indbringende søgeordsannoncer, da Twitters realtime-søgemaskine er én af tjenesten store fordele. Men for ikke at skræmme brugerne, har Twitters kun gjort plads til én annonce på skærmen ad gangen. Og annoncer, der ikke klikkes på eller sendes videre, blive fjernet. Annoncører vil til at begynde med betale efter antallet eksponeringer, men med tiden vil betalingen afhænge af, hvor meget brugerne interagerer med Twitter-annoncerne, skriver Markedsføring. MEDIEVERDENEN Nyt forskningsprojekt om fremtidens behov inden for digitale publicering Rapporten E-publicering undersøger mulighederne for nye digitale produkter Nye forretningsmodeller for de trykte medier har længe været i fokus, og nu er rapporten Epublicering et hold af forskeres bud på mulige produkter og hvordan, de skal produceres. Blandt fokuspunkterne er, at mediehusene skal fange brugerne undervejs i det offentlige rum; at Twitter er mediehusenes mulighed for at bryde tv og radios duopol på livedækning; at e- magasinerne stadig er redaktionelle potentialer; og at medieorganisationen og den mere anonyme professionelle journalist har svært ved at håndtere de sociale medier. Rapporten er konklusionen på forskningsprojektet Nye digitale fortællinger på web og mobil, der er lavet fra august 2009 til marts 2010 i regi af det nationale forskningscenter Digital Urban Living (DUL). Forskerne har gennemført et længerevarende udviklings-, test- og analyseprojekt i samarbejde med nøglepersoner fra Jyllands-Postens webredaktion, jp.dk, medarbejdere fra onlinepublishingfirmaet, Visiolink, Teleselskabet 3, Klimasekretariatet og Kultur og Borgerservice hos Århus Kommune. Læs mere på: Jyllands-Posten forbedrer sit image over for kommende praktikanter Et praktiksted med tyngde skal lokke de bedste praktikansøgere til avisen Morgenavisen Jyllands-Posten har oprettet en underside på jp.dk rettet mod praktikanterne med informationer, videoer og en række udtalelser fra nuværende praktikanter i et fotogalleri. Emner som interviewteknik, sprog, etik og moral står højt på vores dagsorden. Det er vigtigt for os at få uddannet ansvarsbevidste, selvstændige og kritiske journalister, der selv er i stand til at tage hånd om situationen, skriver JP på siden. Formålet er at give potentielle praktikansøgere et reelt billede af, hvordan det er at være i praktik på JP, fortæller praktikantvejleder Marie Bering. 5\n6 Praktikanterne er selv meget fremme i skoene med websites og personlige hjemmesider. Vi har oplevet, at de efterspurgte, at man kunne læse noget om JP. Oplysningerne foreligger, og vi har interesse i at fortælle, hvad vi er for et sted, og hvad vi kan tilbyde, siger hun til journalisten.dk. Læs mere på: Washington Post vandt fire ud af 14 Pulitzer-priser i journalistik Årets prisuddeling blev desuden gennembrud for journalistik på nettet Washington Post fik fire priser og New York Times fik tre ved den årlige amerikanske Pulitzerprisuddeling inden for journalistik, litteratur-og musikpris, skriver politiken.dk. Priserne administreres af Columbia University i New York City og gælder 14 journalistiske discipliner og 7 kunstneriske genrer. Washington Post vandt priserne for international journalistik, features, den kommenterende genre samt anmelder-prisen. New York Times vandt priserne for forklarende journalistik, national journalistik og undersøgende journalistik. Derudover var årets prisuddeling et gennembrud for journalistik på internettet. Netmediet Propublica vandt i samarbejde med New York Times prisen i den prestigefyldte kategori 'undersøgende journalistik' for en artikelserie om en en række kontroversielle dødsfald på et hospital under orkanen Katrina. Avisen San Francisco Chronicle fik desuden en pris for sin journalistik på nettet i kategorien 'editorial cartooning'. Læs mere på: UDVIKLING Berlingske Media lancerer managerspillet Drømmeholdet til iphones Applikationen er gratis frem til 1. maj Frem til 1. maj er Berlingske Medias nye mobilapplikation af managerspillet Drømmeholdet gratis at downloade. Drømmeholdet er et managerspil for alle sportsinteresserede, der som manager kan sætte sit eget hold indenfor de mest populære fodboldligaer, VM i fodbold, Formel 1 eller Tour de France. Alt efter hvordan folkene holdet klarer sig i virkelighedens kampe, vil holdets værdi ændre sig i kamp med vennernes hold. Applikationen kan anvendes til iphone eller ipod Touch, og med mobilen i hånden kan man gøre stort set det samme som på websitet, fx lave udskiftninger på holdet, oprette nye drømmehold, tjekke statistikken i ligaen og følge kampe live. Prisen for at oprette et hold under Drømmeholdet er 59 kr. uanset, om det sker via nettet eller over iphone. 6\n7 Læs mere på: Erhvervsbladet bag nyskabende brancheportal Virksomheder kan her profilere sig selv overfor potentielle kunder og leverandører Første skridt for en ny æra for Erhvervsbladet var ændringen fra at være dagblad til at være ugemagasin. Nu følger så en række digitale tiltag, hvoraf Brancheportalen er det største og mest nyskabende, skriver Berlingske Media i en pressemeddelelse. ErhvervsBladet har med Brancheportalen skabt en portal, hvor virksomhederne mod et årligt beløb på kr. kan præsentere deres varekatalog, bringe nyheder om virksomheden, netværke og udveksle erfaringer, lægge opgaver i udbud og nyde godt af professionel rådgivning fra eksperter indenfor hvert deres felt. ErhvervsBladet har dagligt mere end brugere på og det er dem, virksomhederne nu selv kan komme i direkte tale med. Sverige: Sydsvenskan.se har fået nyt og vovet design Med ro og få billeder vover webavisen sig et skridt væk fra den svenske norm Medievärlden har set nærmere på sydsvenskan.se s nye webdesign, og melder om nyskabende, velgennemtænkte og ikke mindst vovede tendenser. For sydsvenskan.se ligner ikke Sveriges andre webaviser, men ligner ifølge Medievärlden en blanding af et flot featuresite og et socialt medie som det svenske Digg. Sidens top sorterer nyhederne efter kriterier: de redaktionelt udvalgte, de kronologisk udvalgte efter seneste nyt og de af læserne bestemte afhængigt af flest klik. Det er sejt at en lave et site, som folk virkelig reagerer på. Sidste gang blev den modtaget med en velvillig ligegyldighed. Nu har vi et site, som læserne enten rigtig godt kan lide eller er meget skeptiske overfor, siger Anders Olofsson, forretningsområdeschef for Sydsvenskan Digitale Medier. Se webavisen på: Fjernsyn og internet smelter sammen i procent af fjernsyn solgt på det amerikanske marked vil have internet om tre år Det amerikanske tv-nævn vurderer, at 55 procent af alle nye fjernsyn, der sælges på det amerikanske marked, vil have indbygget direkte adgang til nettet i I år ventes andelen at blive 18 pct. ifølge Steve Koenig, der er direktør for analysefirmaet Consumer Electronics Association, skriver nyhedsbureauet Bloomberg. Stadig hurtigere internetforbindelser vil også være med til at skubbe til udviklingen. I dag producerer blandt andet Sony, Samsung og Vizio fjernsyn med indbygget internet, og Sony samarbejder desuden med med Intel og Google om udviklingen af Google TV. "At anvende tv'et til at gå på nettet med er ikke længere fremtidsmusik for den gennemsnitlige forbruger. Det er efterhånden en hel naturlig forlængelse af brugernes øvrige teknologiske 7\n8 adfærd, siger Michael Powel, der er tidligere talsmand for det amerikanske tv-nævn, Federal Communications Commission, og som nu er mediekonsulent. Læs mere på: USA: Journalistisk indhold på ipad er for dyrt Læserne finder applikationerne fra amerikanske aviser som New York Times for dyre Den nylancerede ipad fra Apples er ét af digitale produkter, der af mange bladudgivere ses som det rette digitale supplement til de trykte aviser, magasiner og bøger. Men ifølge den amerikanske journalistiske tænketank Poynter Institute har de første læserreaktioner været, at de journalistiske produkter i form af applikationer simpelthen er for dyre, skriver Politiken. Ifølge Bill Mitchell, der sidder i tænketankens ledelse, er brugerne vrede over, at et enkelt elektronisk nummer fx af magasinet Time koster fem dollars eller knap 30 kroner, når et helt årsabonnement af printudgaven koster 20 dollars. Udmeldingerne kommer, fordi ipad App-forretningen har inviteret brugerne til at evaluere de applikationer, som blandt andre The New York Times, USA Today, NPR, Time magazine og The Wall Street Journal har lanceret i forbindelse med ipad ens lancering. På dette tidligere stadie eksperimenterer udgiverne meget med prisen såvel som med selve produktet. Udgiverne har måttet lære the hard way at det er svært at kræve flere penge for noget, der i starten var billigt eller helt gratis, skriver Bill Mitchell. Han henviser dog til, at priserne på applikationer til ipad sandsynligvis vil falde ganske hurtigt, ligesom de gjorde for applikationerne for ipod en. Journalisten Betsy Goldin fra Time bekræfter ifølge Bill Mitchell, at abonnementer snarest vil blive tilgængelige til nedsat pris. Læs mere på: JOB OG KARRIERE Berlingske Medier vil med ny chef sætte fokus på det digitale annoncesalg Ny struktur deler annoncesalget op i nationalt og lokalt fokus - med særligt blik for online Berlingske Annoncesalg ændrer organisationsstruktur med henblik på dels en markant styrkelse af det digitale annoncesalg, dels en samling af kræfter, initiativer og erfaringer i det lokale annoncesalg. Fremover vil der være en tværmedial afdeling med nationalt fokus og en tværmedial afdeling med lokalt fokus på annoncering i såvel lokale dagblade og ugeaviser som lokale digitale medietilbud. Denne ændring gennemføres med virkning fra dags dato. Samtidig sker der en omorganisering i den nationale del af Berlingske Annoncesalg, som har til formål at bringe koncernen helt i front med digitalt salg. Den organisationsændring sker med virkning fra 1. maj. 8\n9 Koncernannoncedirektør Søren Hyldgaard har som hidtil det overordnede ansvar for national annoncering på alle kanaler samt for tværgående salgsrapportering og tværgående supportfunktioner for Berlingske Annoncesalg. Fremover får Gorm Wesing Flyvholm, direktør i Berlingske Lokalaviser, derimod det tværmediale ansvar for al lokal annoncering. Nyordningen betyder, at arbejdet med udviklingen af print- og digital annoncering for ugeaviserne i Berlingske Lokalaviser og ugeaviserne i Midtjyske Medier samt de lokale dagblade i Midtjyske Medier nu referencemæssigt kommer under én og samme ledelse. Desuden ønsker man at sætte et særligt fokus på det digitale annoncesalg herunder at udvikle nye salgsformer og formater til de mange nye distributionskanaler. Det kræver nye digitale kræfter i annoncesalgsledelsen, som desuden vil bestå af koncernannoncedirektør Søren Hyldgaard, annoncechef Henning Andersen og annoncechef René Kastrup Mortensen. Digital direktør Mette Bove-Nielsen konstitueres i den ledige stilling som digital annoncechef, indtil en person ansættes i denne stilling. Lars Bernt udpeget til direktør for Kino.dk Berlingske Medias digitale salgsdirektør skal fremover lede filmsite Lars Bernt Jensen tiltræder 3. maj som administrerende direktør for kino.dk, hvor han skal bidrage til at holde virksomheden i front som Danmarks førende filmsite, skriver Mediawatch. Kino.dk s nye direktør har en solid kommercielt forankret baggrund i landets største mediehuse. Han har tidligere været markedschef i Det Berlingske Officin og i Politikens Hus. Derudover annoncedirektør i Egmont Magasiner samt kommerciel direktør hos TV 2 Net. Senest har Lars fungeret som digital salgsdirektør hos Berlingske Media, skriver Mediawatch. ANNONCER DMA: Kurser i overenskomstforhold Hør om indholdet i de nye overenskomster For ledere, chefer og personale-administrative medarbejder afholdes der kurser i indholdet i de nye overenskomster. Kurset holdes på Egelund Slot enten maj 2010 eller 31.maj-1.juni Kurset har foruden de nye overenskomster og mæglingsforslaget i tekst og tal også emnet sygdom i forbindelse med de nye sygeregler og emnet: Hvordan får jeg gavn af mine indberetninger til lønstatistik. Læs mere på: 9\n10 KOLOFON Tilmeld dig Nyhedsbrevet Dansk Presse, som opdaterer dig med nyheder fra medieverdenen i ind- og udland på: Skriv til redaktionen: Journalist og redaktør Louise Zabel, Ansvarshavende redaktør Ebbe Dal, adm. dir. for Danske Dagblades Forening Ved annoncering i Nyhedsbrevet Dansk Presse kontaktes: Jan Treu på tlf eller Har du fået ny adresse skriv til Frameld Nyhedsbrevet Dansk Presse på: Læs tidligere udgaver af Nyhedsbrevet Dansk Presse på: Danske Dagblades Forening Pressens Hus Skindergade København K 10


⇒ Bestil Kløver Vaseline – 40g – 25 kr.\nKløver Vaseline – 40g\nKløver Vaseline kan anvendes til alt, lige fra tørre læber til tørrefødder, fra babypleje til lipgloss, samt til hundepoter, der er blevet ømme afsaltstrøning om vinteren. Historien bag Kløver Vaseline Kløver Vaseline blev udviklet for over 125 år siden a (Læs mere)\nNavn: Kløver Vaseline – 40g\nLæberne fra Vaseline\nEn lang række internet shops tilbyder i øjeblikket diverse leveringsløsninger. En af de populære er efterhånden at få leveret til et udleveringssted, hvor det er meget fleksibelt at kunne hente din pakke på et selvvalgt tidspunkt. Fragtmuligheden er altså ultra praktisk, samt typisk ydermere den mindst kostelige løsning til levering ved køb af Kløver Vaseline – 40g.\nDu burde derudover planlægge at få varerne sendt hjem til din privatadresse eller ud til dit arbejdes adresse. Fragtløsningen viser sig typisk en sjat mindre prisbillig, men endda super smertefri. Den prisbilligste metode til levering er utvivlsomt at hente ordren selv, men den mulighed er betinget af at du er i nærheden af online firmaets tilholdssted.\nLeveringstidspunktet på Læberne er jo yderst essentiel om vi står og skal bruge varerne inden for kort tid, så derfor er det ret fornuftigt at man finder den estimerede leveringstid ved den relevante vare.\nFlere outlets på nettet frembyder 1 dags levering på en række varenumre, eksempelvis Kløver Vaseline – 40g, som nødvendiggør at orden realiseres forud for et fastslået klokkeslæt, så de højst sandsynligt kan nå at få varerne klargjort inden medarbejderne får fri.\nNogle enkelte online varehuse sikrer gebyrfri levering, men typisk er det påkrævet at der indkøbes for en bestemt pris. Derudover burde du foretrække den mest letkøbte leveringsmåde, som ofte – hvad end man opholder sig i Odense, Vordingborg eller Sorø – vil være at få fragtfirmaet til at bringe dine varer til en pakkeshop.\nDet er i dag ekstremt problemfrit for alle at søge information om priser fra flere online shops, og for det har mange Vaseline online webshops været presset til at at nedsætte salgsværdien på en række af deres varer – til babyer og børn, og desuden også til kvinder og mænd – betydeligt, og endda nogle gange yde fragt uden gebyr.\nMen det kan til hver en tid blive nyttigt at studere indtil flere webbutikker efter tilbud på Kløver Vaseline – 40g inden du køber, så du er tryg ved at få den mest attraktive pris.\nDu må imidlertid være klar over, at i tilfælde af at en internet handler udlover deres produkter til salg for en pris som er utrolig attraktiv, så er det undertiden være et signal om en fup butik. Kortkøb er trods alt en del af et lovbud, der passer på dig som kunde overfor svindlende e-firmaer.\nVi tilråder køb med gængse betalingskort eller MobilePay. Som alternativ kunne du anvende en afdragsløsning som fx ViaBill, i tilfælde af at du hellere vil afbetale regningen over en længere periode.\nForinden folk bestiller på en Vaseline e-forhandler kan man i og for sig skimme virksomhedens forretningsvilkår, dog er det i mange tilfælde ikke særlig morsomt.\nEn anden mulighed kan være at tjekke om e-handlen er støttet af e-mærket, siden det ofte er en forsikring om at internet virksomheden opererer i overensstemmelse med de danske retningslinjer, foruden at netbutikken nu og da evalueres af eksperter som er meget bekendte med vilkårene på området. Det giver dig anledning til at få assistance, hvis du forvoldes vanskeligheder i processen med din ordre.\nEndvidere kan det anbefales at man er opmærksom på de primære regler der influerer på handlen, som fx hvilken returrettighed webbutikken tilsikrer. Derfor er det tilmed vigtigt, at man når som helst sikrer sin kvitteringsmail, således man senere kan eftervise handlen af Kløver Vaseline – 40g, uanset om du søger efter varer til en dreng eller pige.\nTrustpilot giver dig super gode løsninger til at gennemstøve en række øvrige kunders meninger og derfor er det en hjælp, at du gennemsøger e-firmaets bedømmelser af Kløver Vaseline – 40g forinden du bestiller.\nFacebook resulterer i tilsvarende immervæk gode muligheder for at få et kig ind i online shoppens popularitet. Tilmed ses mange forretninger på nettet hvor folk kan formulere en kritik af købsoplevelsen, hvilket tillige burde anvendes til afvejning af hvor tilfredse kunderne er.\nDette website er reklamefinansieret. Vi hjælper en stribe e-butikker da vi annoncerer butikkernes varer, og høster godtgørelse for så vidt en af de besøgende på vores hjemmeside laver et køb.\nInformationer om tilbud og e-forretninger understøttes løbende, men der tages forbehold for justeringer der måtte være iværksat efter at vi sidste gang opdaterede sidens informationer.


Hvor finde du nemme og sunde madopskrifter | Social bookmarking\nVi kender det alle. Vi har et fast udvalg af madopskrifter som vi laver igen og igen. Men nogle gange er der et ønske om at spise sundere og det kræver, at der skal ske en ændring i de madopskrifter der ellers bruges og hvor kan man lige finde dem sådan nemt og hurtigt. En ting er jo kogebøger. Dem findes der et utal af. Men de koster og fylder og ofte er der kun en eller 2 opskrifter, der reelt er relevante, hvilke gør det til en dyr affære at lære nye retter.\nHvis du ikke har råd eller lyst til at investere i kogebøger, er internettet en dag en god kilde til inspiration og her er der mange gode og sunde opskrifter.\nI dag har mange en blog. Både kendte og ukendte har en blog, hvor de viser og fortæller om deres mad. Der er et utal så det kræver at du ved hvad du søger. Hvis du bare søger på mad, så drukner du hurtigt i et utal af blogs. Både danske og udenlandske. Men ved du indenfor hvilken område du gerne vil finde nye og spændende opskrifter, er der en sand kilde af inspiration. De har også den fordel at de mange gange er skrevet af mennesker til mennesker, der ikke nødvendigvis har en enorm special viden om mad og kan lave avanceret og dyre opskrifter, men god almindelig mad, som skal serveres for familien en hel almindelig onsdag aften, når man er kommet hjem efter en lang arbejdsdag og hurtigt skal have et sundt måltid mad på bordet.\nFacebook er en anden kilde til inspiration. Der er et utal af madgrupper der dækker alle områder. Fra generelle til mere specifikke. Fælles for mange af dem er at de er skrevet af almindelige mennesker til almindelige mennesker og er derfor nemme at gå til og kræver ikke at man er kok for at kunne lave. Det er også muligt at skrive ud og sige at man søger inspiration indenfor et specielt område og så kan folk melde ind med deres ynglingsopskrifter og så er det bare at vælge.\nDet er også muligt at spørge hvad kan jeg erstatte x madvare med, som man enten ikke har, er allergisk overfor eller syntes er for usund. Mulighederne er uendelige


ECB's etiske grundlag (Denne tekst erstatter den tekst, der er offentliggjort i EU-Tidende C 40 af 9. februar 2011, s. 13)\nECB's ETISKE GRUNDLAG\n(Denne tekst erstatter den tekst, der er offentliggjort i EU-Tidende C 40 af 9. februar 2011, s. 13)\nI. ANSÆTTELSESVILKÅRENE FOR ANSATTE I ECB, HVAD ANGÅR DET ETISKEGRUNDLAG\nDen ansattes adfærd må hverken underminere dennes faglige uafhængighed og upartiskhed eller skade ECB's omdømme. Den ansatte skal overholde bestemmelserne i ECB's etiske grundlag, herunder:\nrespektere ECB’s fælles værdier og handle i tjenesten og privat på en måde, der er passende for ECB som en europæisk institution\nudføre sine opgaver ansvarsbevidst, redeligt og uden hensyntagen til egne eller nationale interesser\nundgå situationer, der giver anledning til eller kan opfattes som givende anledning til interessekonflikter, herunder som følge af efterfølgende beskæftigelse\noverholde de højeste fagetiske standarder og handle loyalt over for Unionen og ECB\noverholde ECB's regler om private finansielle transaktioner\noverholde ECB's regler om værdighed på arbejdspladsen.\nDen ansatte er stadig bundet af disse forpligtelser, mens vedkommende har orlov fra ECB.\nUnder behørig hensyntagen til artikel 37 i statutten for Det Europæiske System af Centralbanker og Den Europæiske Centralbank skal den ansatte, selv efter at dennes hverv er ophørt, afstå fra uden tilladelse at videregive oplysninger, som vedkommende har modtaget i forbindelse med udøvelsen af sit hverv, medmindre disse oplysninger allerede er offentliggjort.\nDen ansatte må ikke med nogen begrundelse, uden forudgående tilladelse fra Direktionen, fremlægge oplysninger i en forvaltningssag eller retssag, som vedkommende i medfør af sin stilling er blevet bekendt med. ECB giver tilladelse til fremlæggelse, hvis a) fremlæggelsen er forenelig med ECB's interesser, og b) det ville få strafferetlige følger for den ansatte, hvis ECB ikke gav tilladelse til fremlæggelse. Tilladelse til videregivelse af oplysninger er ikke fornøden, hvis en ansat er tilsagt til at afgive forklaring for Den Europæiske Unions Domstol i en sag mellem ECB og en af ECB’s nuværende eller tidligere ansatte.\nPå de betingelser, der er fastsat i personalereglerne, skal visse ansatte, som påtænker at udøve ny erhvervsmæssig beskæftigelse, efter at deres ansættelse i ECB er ophørt, i en nærmere angivet periode afstå fra at udøve erhvervsmæssig beskæftigelse, som kan medføre en konflikt med ECB's interesser (afkølingsperiode).\nPå de betingelser, der er fastsat i personalereglerne, har en ansat, som, efter at vedkommendes ansættelse i ECB er ophørt, som følge af afkølingsperioden ikke må optage en specifik erhvervsmæssig beskæftigelse og ikke kan finde en passende alternativ erhvervsmæssig beskæftigelse og som følge deraf er arbejdsløs, ret til følgende ydelser, så længe forbuddet mod at optage denne beskæftigelse gælder, og så længe den pågældende er arbejdsløs:\nen særlig månedlig ydelse svarende til\n80 % af den seneste grundløn det første år\n60 % af den seneste grundløn det følgende år\nhusstandstillæg og børnetilskud\ndækning gennem ECB's sygesikrings- og ulykkesforsikringsordning.\nOvenstående ydelser erstatter arbejdsløshedsydelser […] og udgør et supplement til eventuelle andre ydelser af samme art, som modtages fra anden side, herunder arbejdsløshedsydelser. Den ansatte skal gøre krav på og opgive sådanne ydelser, som fratrækkes de ydelser, der betales af ECB.\nOvenstående ydelser udbetales ikke til ansatte efter pensionering.\nII. ANSÆTTELSESVILKÅRENE FOR ANSATTE I ECB MED KORTVARIGE ANSÆTTELSESKONTRAKTER, HVAD ANGÅR DET ETISKE GRUNDLAG\nDen ansatte med en kortvarig ansættelseskontrakt må ikke udvise adfærd, som forringer dennes faglige uafhængighed og upartiskhed eller skader ECB's omdømme. Den ansatte med en kortvarig ansættelseskontrakt skal overholde bestemmelserne i ECB's etiske grundlag, som er fastlagt i personalereglerne, navnlig\nudføre sine opgaver ansvarsbevidst, redeligt og uden hensyntagen til egne interesser eller nationale interesser\nDen ansatte med en kortvarig ansættelseskontrakt er stadig bundet af disse forpligtelser, mens vedkommende har orlov fra ECB.\nUnder behørig hensyntagen til artikel 37 i statutten for Det Europæiske System af Centralbanker og Den Europæiske Centralbank skal den ansatte med en kortvarig ansættelseskontrakt, selv efter at dennes hverv er ophørt, afstå fra uden tilladelse at videregive oplysninger, som vedkommende har modtaget i forbindelse med udøvelsen af sit hverv, medmindre disse oplysninger allerede er offentliggjort.\nDen ansatte med en kortvarig ansættelseskontrakt må ikke med nogen begrundelse, uden forudgående tilladelse fra Direktionen, fremlægge oplysninger i en forvaltningssag eller retssag, som vedkommende i medfør af sin stilling er blevet bekendt med. ECB giver tilladelse til fremlæggelse, hvis a) fremlæggelsen er forenelig med ECB's interesser, og b) det ville få strafferetlige følger for den ansatte med en kortvarig ansættelseskontrakt, hvis ECB ikke gav tilladelse til fremlæggelse. Tilladelse til videregivelse af oplysninger er ikke fornøden, hvis en ansat med en kortvarig ansættelseskontrakt er tilsagt til at afgive forklaring for Den Europæiske Unions Domstol i en sag mellem ECB og en af ECB’s nuværende eller tidligere ansatte.\nPå de betingelser, der er fastsat i personalereglerne, skal visse ansatte med en kortvarig ansættelseskontrakt, som påtænker at udøve ny erhvervsmæssig beskæftigelse, efter at deres ansættelse i ECB er ophørt, i en nærmere angivet periode afstå fra at udøve erhvervsmæssig beskæftigelse, som kan medføre en konflikt med ECB's interesser (afkølingsperiode).\nPå de betingelser, der er fastsat i personalereglerne, har en ansat med en kortvarig ansættelseskontrakt, som, efter at vedkommendes ansættelse i ECB er ophørt, som følge af afkølingsperioden ikke må optage en specifik erhvervsmæssig beskæftigelse og ikke kan finde en passende alternativ erhvervsmæssig beskæftigelse og som følge deraf er arbejdsløs, ret til følgende ydelser, så længe forbuddet mod at optage beskæftigelse gælder, og så længe den pågældende er arbejdsløs:\nOvenstående ydelser udgør et supplement til eventuelle andre ydelser af samme art, som modtages fra anden side, herunder arbejdsløshedsydelser. Den ansatte med en kortvarig ansættelseskontrakt har også pligt til at angive disse ydelser, som fratrækkes de ydelser, der betales af ECB.\nOvenstående ydelser udbetales ikke til den ansatte med en kortvarig ansættelseskontrakt efter pensionering.\nIII. DEL 0 AF ECB's PERSONALEREGLER OM DET ETISKE GRUNDLAG\n0.1. Generelle bestemmelser og principper\nDe privilegier og immuniteter, der tilkommer den ansatte i ECB i henhold til protokollen vedrørende De Europæiske Fællesskabers privilegier og immuniteter, er udelukkende indrømmet i ECB’s interesse. Disse privilegier og immuniteter kan på ingen måde fritage den ansatte for opfyldelse af dennes personlige pligter eller for iagttagelse af gældende lovgivning og politiforskrifter. I alle tilfælde, hvor der opstår tvist om en ansats privilegier og immuniteter, skal vedkommende ansatte øjeblikkelig informere Direktionen.\nI princippet skal ansatte, som er udstationeret hos ECB eller har orlov fra en anden organisation eller institution for at arbejde for ECB på grundlag af en ansættelseskontrakt med ECB, integreres blandt ECB's ansatte, have de samme pligter og rettigheder som andre ansatte og skal udføre deres tjenestepligter udelukkende til gavn for ECB.\nDen ansatte skal undgå interessekonflikter under udførelsen af sine tjenestepligter.\nVed »interessekonflikt« forstås en situation, hvor den ansatte har personlige interesser, som kan påvirke eller tilsyneladende påvirke den upartiske og objektive udførelse af dennes tjenestepligter. Ved »personlige interesser« forstås en begunstigelse eller potentiel begunstigelse af økonomisk eller anden karakter, til den ansatte, den ansattes familiemedlemmer, andre slægtninge, vennekreds eller andre bekendte.\nSåfremt den ansatte under udførelsen af sine tjenestepligter bliver opmærksom på en interessekonflikt, skal vedkommende straks informere sin umiddelbart overordnede herom. Denne overordnede kan indlede passende foranstaltninger for at undgå en sådan interessekonflikt efter at have rådført sig med Kontoret for Compliance og Governance. Hvis konflikten ikke kan løses eller begrænses med andre passende foranstaltninger, kan den umiddelbart overordnede fritage den ansatte for ansvar for den pågældende sag. Hvis interessekonflikten er knyttet til en indkøbsproces, skal den umiddelbart overordnede underrette det centrale udbudskontor (Central Procurement Office) eller Udvalget for Offentligt Udbud, alt efter omstændighederne, som derefter beslutter, hvilke foranstaltninger der skal træffes.\nInden ansættelsen af en kandidat vurderer ECB i overensstemmelse med reglerne for udvælgelse, ansættelse og forfremmelse af kandidater, hvorvidt der kan opstå en interessekonflikt som følge af kandidatens tidligere erhvervsmæssige beskæftigelse eller den pågældendes tætte personlige forhold til ansatte, medlemmer af Direktionen eller medlemmer af andre af ECB's interne organer. Hvis udvælgelseskomiteen eller den leder, som er ansvarlig for at foreslå ansættelsen, identificerer en interessekonflikt, skal komiteen eller den pågældende leder rådføre sig med Kontoret for Compliance og Governance.\n0.2.2. Gaver og gæstfrihed\nDen ansatte må hverken anmode om eller selv eller til en anden person modtage begunstigelser, som på nogen måde er forbundet med dennes beskæftigelse hos ECB.\nEn »begunstigelse« er en gave, gæstfrihed eller anden ydelse af økonomisk eller anden art, som objektivt forbedrer modtagerens eller en anden persons økonomiske, juridiske eller personlige situation, og som modtageren ikke er berettiget til i henhold til loven. Gæstfrihed i mindre omfang, som tilbydes i forbindelse med et arbejdsrelateret møde, anses ikke for en begunstigelse. En »begunstigelse« anses for at være forbundet med en modtagers beskæftigelse hos ECB, hvis den tilbydes på grundlag af modtagerens stilling i ECB og ikke på et personligt grundlag.\nSom en undtagelse fra artikel 0.2.2.1 og under forudsætning af, at der ikke er tale om hyppige tilfælde og ikke fra den samme kilde, må følgende modtages:\nGæstfrihed, der tilbydes af den private sektor, af en værdi på op til 50 euro, hvis den tilbydes i en arbejdsrelateret anledning. Denne undtagelse finder ikke anvendelse på gæstfrihed, der tilbydes af nuværende eller potentielle leverandører eller af kreditinstitutter i forbindelse med inspektioner eller revisioner på stedet udført af ECB. I disse tilfælde må der ikke tages imod gæstfrihed.\nBegunstigelser, der tilbydes af andre centralbanker, nationale offentlige organer eller europæiske og internationale organisationer, som ikke overstiger, hvad der er sædvanligt og anses for passende\nBegunstigelser, der tilbydes under særlige omstændigheder, hvor det ville krænke giveren eller bringe det professionelle forhold alvorligt i fare, hvis de blev afvist.\nDen ansatte skal uden unødig forsinkelse registrere følgende hos Kontoret for Compliance og Governance:\nbegunstigelser, der er modtaget i overensstemmelse med artikel 0.2.2.3, litra c)\nbegunstigelser, hvis værdi ikke klart kan fastsættes til at være under minimumsgrænsen i henhold til artikel 0.2.2.3\ntredjeparters tilbud om begunstigelser, som der er forbud mod at modtage.\nDen ansatte skal overdrage alle gaver, som er modtaget i overensstemmelse med artikel 0.2.2.3, litra c), til ECB. Disse gaver bliver ECB's ejendom.\nModtagelsen af en begunstigelse må under ingen omstændigheder svække eller påvirke den ansattes objektivitet og handlefrihed.\nDen ansatte skal sikre, at indkøbsprocedurer foregår redeligt, ved at opretholde objektivitet, upartiskhed og retfærdighed samt sikre gennemsigtighed i sine handlinger. Den ansatte skal navnlig overholde almindelige og specifikke regler, som knytter sig til undgåelse og indberetning af interessekonflikter, modtagelse af gaver og tavshedspligt.\nDen ansatte må kun kommunikere med leverandører, der deltager i en indkøbsprocedure, igennem officielle kanaler og skal så vidt muligt kommunikere med dem skriftligt.\n0.2.4. Hæderspriser, æresbevisninger og dekorationer\nDen ansatte skal indhente tilladelse fra Kontoret for Compliance og Governance til at modtage hæderspriser, æresbevisninger og dekorationer i forbindelse med sit arbejde for ECB.\n0.2.5. Forbud mod betaling fra tredjeparter for udførelse af tjenestepligter\nDen ansatte må ikke modtage betaling til sig selv fra tredjeparter vedrørende udførelsen af sine tjenestepligter. Hvis tredjeparter tilbyder betaling, skal den foretages til ECB.\nAktiviteter, der er relateret til ECB's opgaver eller den ansattes ansvarsområder, anses for at indgå i den ansattes samlede tjenestepligter. I tvivlstilfælde skal den ansvarliges umiddelbart overordnede vurdere og afgøre, om en aktivitet skal anses for en tjenestepligt.\n0.2.6. Eksterne aktiviteter\nDen ansatte skal indhente skriftlig tilladelse, inden vedkommende påtager sig en ekstern aktivitet, som er af beskæftigelsesmæssig karakter eller på anden vis går ud over, hvad der med rimelighed kan anses for en fritidsaktivitet.\nGeneraldirektøren, eller vicegeneraldirektøren, for Human Resources, Budget og Organisation giver denne tilladelse, efter at have hørt Kontoret for Compliance og Governance og de(n) relevante umiddelbart overordnede, hvis den eksterne aktivitet på ingen måde hæmmer den ansattes udførelse af sine tjenestepligter over for ECB og ikke udgør en sandsynlig kilde til interessekonflikt.\nDenne tilladelse gives for højst fem år ad gangen.\nSom en undtagelse fra artikel 0.2.6.1 kræves ikke tilladelse til eksterne aktiviteter, som er:\ninden for kultur, videnskab, uddannelse, sport, velgørenhed, religion, socialt eller andet velgørende arbejde og\nuden relation til ECB eller den ansattes tjenestepligter i ECB.\nMed forbehold af artikel 0.2.6.1 og 0.2.6.2 kan den ansatte beskæftige sig med politiske aktiviteter og fagforeningsaktiviteter, men må i denne forbindelse ikke udnytte sin stilling i ECB og skal udtrykkeligt erklære, at vedkommendes personlige synspunkter ikke nødvendigvis er udtryk for ECB's synspunkter.\nDen ansatte, som påtænker at kandidere, eller som er valgt eller udpeget til et offentligt hverv, skal underrette generaldirektøren, eller vicegeneraldirektøren, for Human Resources, Budget og Organisation, som efter at have hørt Kontoret for Compliance og Governance, og under hensyntagen til tjenestens interesser, hvervets betydning, de dermed forbundne pligter og vederlaget og dækningen af udgifter afholdt under udførelsen af pligterne ved hvervet, tager stilling til, hvorvidt den pågældende ansatte:\nskal henvises til at ansøge om tjenestefrihed uden løn af personlige grunde\nskal henvises til at anmode om ferie\nkan få tilladelse til at udføre sine tjenestepligter på deltid\nfortsat kan udføre sine tjenestepligter som hidtil.\nSåfremt en ansat skal henvises til at ansøge om tjenestefrihed uden løn af personlige grunde eller har fået tilladelse til at udføre sine tjenestepligter på deltid, skal tidsrummet for en sådan tjenestefrihed uden løn eller deltidsarbejde svare til den ansattes ansættelsesperiode.\nDen ansatte skal udføre eksterne aktiviteter uden for arbejdstiden. Generaldirektøren, eller vicegeneraldirektøren, for Human Resources, Budget og Organisation kan i særlige tilfælde tillade undtagelser fra denne regel.\nGeneraldirektøren, eller vicegeneraldirektøren, for Human Resources, Budget og Organisation kan til enhver tid, efter at have hørt Kontoret for Compliance og Governance og om muligt den ansatte, kræve, at den ansatte bringer eksterne aktiviteter, som på nogen måde kan hæmme den pågældendes udførelse af sine tjenestepligter over for ECB eller udgøre en sandsynlig kilde til interessekonflikt, til ophør, også selv om der tidligere er givet tilladelse. I så fald skal den ansatte gives en rimelig tidsfrist til at bringe de eksterne aktiviteter til ophør, medmindre øjeblikkeligt ophør af disse aktiviteter er nødvendigt på grund af tjenestens interesse.\n0.2.7. En ægtefælles eller anerkendt partners indtægtsgivende beskæftigelse\nDen ansatte skal underrette Kontoret for Compliance og Governance om enhver erhvervsmæssig beskæftigelse, som dennes ægtefælle eller anerkendte partner har, som vil kunne føre til en interessekonflikt. Såfremt beskæftigelsens art skulle visse sig at føre til interessekonflikt med den ansattes tjenestepligter, underretter og rådgiver Kontoret for Compliance og Governance først den ansvarlige umiddelbart overordnede om, hvilke hensigtsmæssige foranstaltninger der bør træffes for at begrænse interessekonflikten, herunder om nødvendigt fritagelse af den ansatte for ansvar for det relevante anliggende.\n0.2.8. Restriktioner efter fratrædelse\nForhandlinger om fremtidig erhvervsmæssig beskæftigelse\nDen ansatte skal udvise integritet og diskretion i forhandlinger vedrørende fremtidig erhvervsmæssig beskæftigelse. Den ansatte skal underrette Kontoret for Compliance og Governance, hvis den erhvervsmæssige beskæftigelses karakter eventuelt kan føre til en interessekonflikt med den ansattes tjenestepligter. I tilfælde af en interessekonflikt underretter og rådgiver Kontoret for Compliance og Governance den ansvarlige umiddelbart overordnede om, hvilke hensigtsmæssige foranstaltninger der bør træffes for at begrænse interessekonflikten, herunder om nødvendigt fritagelse af den ansatte for ansvar for det relevante anliggende.\nDen ansatte og tidligere ansatte skal underrette Kontoret for Compliance og Governance, før denne accepterer en erhvervsmæssig beskæftigelse, i følgende underretningsperioder:\nansatte i løngruppe I eller derover, som er beskæftiget med tilsyn: to år fra den dato, hvor deres beskæftigelse med tilsyn ophørte\nansatte i løngruppe F/G-H, som er beskæftiget med tilsyn: seks måneder fra den dato, hvor deres beskæftigelse med tilsyn ophørte\nandre ansatte i løngruppe I eller derover: et år fra den dato, hvor de reelt blev fritaget for deres tjenestepligter.\nFølgende ansatte skal underlægges afkølingsperioder:\nAnsatte, som under deres ansættelse i ECB var beskæftiget med tilsyn i mindst seks måneder, må først påbegynde arbejde for:\net kreditinstitut, som de har været direkte involveret i tilsynet med, efter udløbet af en periode på:\net år, hvis de er i løngruppe I eller derover (som under særlige omstændigheder kan forlænges til op til to år i henhold til artikel 0.2.8.7)\nseks måneder, hvis de er i løngruppe F/G-H\nfra den dato, hvor de ophørte med at være direkte involveret i tilsynet med kreditinstituttet\nen direkte konkurrent til et sådan kreditinstitut efter udløbet af en periode på:\nseks måneder, hvis de er i løngruppe I eller derover\ntre måneder, hvis de er i løngruppe F/G-H\nfra den dato, hvor de ophørte med at være direkte involveret i tilsynet med kreditinstituttet.\nAnsatte i løngruppe I eller derover, som har arbejdet i Generaldirektoratet for Økonomi, Generaldirektoratet for Forskning, Generaldirektoratet for Makroprudentiel Politik og Finansiel Stabilitet, Generaldirektoratet for Markedsoperationer, Direktoratet for Risikostyring, Generaldirektoratet for Internationale og Europæiske Forbindelser, ECB's Repræsentation i Washington, Generaldirektoratet for Sekretariat (undtagen Afdelingen for Informationsstyring), Rådgivere for Direktionen, Generaldirektoratet for Juridiske Tjenester, Generaldirektoraterne for Mikroprudentielt Tilsyn I-IV eller Sekretariatet for Tilsynsrådet i mindst seks måneder, må først påbegynde arbejde for et finansielt selskab, der er etableret i Unionen, efter udløbet af en periode på tre måneder fra den dato, hvor deres arbejde inden for disse forretningsområder ophørte.\nAnsatte i løngruppe K eller derover, som har arbejdet i et andet forretningsområde i ECB i mindst seks måneder, må først påbegynde arbejde for et finansielt selskab, der er etableret i Unionen, efter udløbet af en periode på tre måneder fra den dato, hvor deres arbejde inden for disse forretningsområder ophørte.\nAnsatte i løngruppe I eller derover, som under deres ansættelse i ECB var beskæftiget med overvågning af betalingssystemer i mindst seks måneder, må først påbegynde arbejde for en enhed, som de var direkte involveret i overvågningen af, efter udløbet af en periode på seks måneder fra den dato, hvor de ophørte med at være direkte involveret i overvågningen af enheden.\nAnsatte i løngruppe I eller derover, som under deres ansættelse i ECB var direkte involveret i udvælgelsen af en leverandør eller forvaltningen af en kontrakt med en leverandør, må først påbegynde arbejde for denne leverandør efter udløbet af en periode på:\nseks måneder, hvis den samlede værdi af kontrakten/kontrakterne med den pågældende leverandør er på mere end 200 000 euro, men mindre end 1 mio. euro\net år, hvis den samlede værdi af kontrakten/kontrakterne med den pågældende leverandør er på 1 mio. euro eller derover\nfra den dato, hvor de ophørte med at være involveret heri.\nAnsatte i løngruppe I eller derover må efter deres ansættelse i ECB kun udøve lobbyisme over for ECB i anliggender, som de var ansvarlige for under deres ansættelse i ECB, efter udløbet af en periode på seks måneder fra den dato, hvor deres ansvar for disse anliggender ophørte.\nAnsatte i løngruppe I eller derover, som under deres ansættelse i ECB var direkte involveret i en retstvist eller et stærkt konfliktpræget forhold til en anden enhed, må først påbegynde arbejde for denne enhed eller for en anden part, der handler på vegne af enheden, efter udløbet af en periode på seks måneder fra den dato, hvor de ophørte med at være direkte involveret.\nSåfremt den påtænkte erhvervsmæssige virksomhed er underlagt to forskellige afkølingsperioder, finder den længste anvendelse.\nHvad angår ansatte, hvis ansættelse i ECB ikke overstiger fire år, må varigheden af de i artikel 0.2.8.2 og 0.2.8.3 anførte underretningsforpligtelser og afkølingsperioder ikke overstige halvdelen af varigheden af deres ansættelse i ECB.\nDirektionen kan efter anmodning af en ansat undtagelsesvis frafalde kravet om eller reducere de i artikel 0.2.8.3 anførte afkølingsperioder, hvis der er særlige omstændigheder, som udelukker, at der opstår interessekonflikter på grund af den efterfølgende erhvervsmæssige beskæftigelse. Den ansatte skal indgive en begrundet anmodning vedlagt dokumentation til støtte herfor til Kontoret for Compliance og Governance, som Direktionen tager stilling til inden for en rimelig periode.\nHvis den i artikel 0.2.8.3, litra a), nr. 1), pkt. i), omhandlede afkølingsperiode finder anvendelse, kan Direktionen under særlige omstændigheder og efter forslag fra Kontoret for Compliance og Governance beslutte at forlænge afkølingsperioden til højst to år, såfremt der stadig er interessekonflikter.\n0.3. Professionelle standarder\nDen ansatte skal overholde ECB's regler om håndtering af og tavshedspligt vedrørende dokumenter og navnlig anmode om tilladelse til videregivelse af oplysninger i og uden for ECB, hvor dette er nødvendigt.\n0.3.2. Forholdet til eksterne interessenter\nDen ansatte skal være opmærksom på ECB's uafhængighed og omdømme og behovet for at opretholde tavshedspligt. Den ansatte må ikke ved udførelsen af sine tjenestepligter søge eller modtage instrukser fra nogen regering, myndighed, organisation eller person uden for ECB. Den ansatte skal underrette sin umiddelbart overordnede om ethvert forsøg fra tredjemands side på at få indflydelse på ECB i dens udførelse af sine opgaver.\nNår den ansatte udtrykker synspunkter om spørgsmål, som ECB ikke har en fastlagt holdning til, skal den ansatte udtrykkeligt gøre opmærksom på, at den pågældendes personlige synspunkter ikke nødvendigvis afspejler ECB's synspunkter.\nDen ansatte skal opretholde en høj grad af tilgængelighed i sin kontakt med andre EU-institutioner, -organer og -agenturer og internationale organisationer samt være lydhør og imødekommende over for betimelige reaktioner.\nForbindelserne mellem den ansatte og dennes kolleger i de nationale centralbanker i Det Europæiske System af Centralbanker (ESCB) og de kompetente nationale myndigheder, der deltager i Den Fælles Tilsynsmekanisme (SSM), skal være præget af et nært, gensidigt samarbejde under hensyntagen til den ansattes forpligtelser over for ECB og ECB's uvildige rolle i ESCB.\nDen ansatte skal udvise forsigtighed i sine forbindelser med interessegrupper og med medierne. Den ansatte skal henvise alle anmodninger om oplysninger fra offentligheden eller medierne til Generaldirektoratet for Kommunikation og Sprogtjenester (GD/C) i overensstemmelse med bestemmelserne i Håndbogen om forretningspraksis. Den ansatte skal henvise alle anmodninger fra offentligheden eller medierne om aktindsigt i ECB's dokumenter til Generaldirektoratet for Sekretariat i overensstemmelse med bestemmelserne i Håndbogen om forretningspraksis.\nDen ansatte, som påtænker at tale på konferencer eller seminarer eller overvejer at bidrage til publikationer uden for ECB's regi, skal indhente forudgående tilladelse i overensstemmelse med Håndbogen om forretningspraksis og overholde de relevante bestemmelser.\nArtikel 0.3.2.3 og 0.3.2.4 finder ikke anvendelse på medarbejderrepræsentanter i anliggender, der ligger inden for deres mandat. Medarbejderrepræsentanter kan i god tid informere GD/C om kontakt med medierne, taler eller publikationer uden for ECB's regi. Deres loyalitetsforpligtelse og tavshedspligt gælder i fuldt omfang i alle tilfælde.\n0.3.3. Interne forbindelser\nDen ansatte skal følge sin overordnedes instruktioner og de gældende rapporteringskanaler. Hvis den ansatte mener, at en instruktion, som denne har fået, er forbundet med uregelmæssigheder, skal den ansatte informere sin umiddelbart overordnede om sin bekymring. Hvis den ansatte ikke mener, at den umiddelbart overordnede har håndteret denne bekymring på tilfredsstillende vis, skal den ansatte underrette sin generaldirektør, vicegeneraldirektør, direktør eller vicedirektør. Hvis instruktionen bekræftes skriftligt af generaldirektøren, vicegeneraldirektøren, direktøren eller vicedirektøren, skal den ansatte udføre instruktionen, medmindre den er åbenbart ulovlig.\nDen ansatte må ikke af andre ansatte kræve, at de udfører private opgaver for den ansatte eller andre.\nDen ansatte skal udvise loyalitet over for sine kolleger. I særdeleshed må den ansatte hverken tilbageholde oplysninger for andre ansatte, som kan påvirke forretningsgangen, specielt med henblik på opnåelse af en personlig fordel, eller give forkerte, unøjagtige eller overdrevne oplysninger. Desuden må den ansatte ikke udvise obstruerende adfærd eller nægte at samarbejde med kolleger.\n0.3.4. Iagttagelse af princippet om adskillelse mellem tilsynsfunktionen og den pengepolitiske funktion\nDen ansatte skal iagttage princippet om adskillelse mellem tilsynsfunktionen og den pengepolitiske funktion som fastsat i reglerne til gennemførelse af dette princip.\n0.4. Private finansielle transaktioner\n0.4.1. Generelle principper\nDen ansatte skal udvise den største forsigtighed og omhu i udførelsen af private finansielle transaktioner på egne eller tredjemands vegne for at beskytte ECB's omdømme og troværdighed samt offentlighedens tillid til ECB's ansattes integritet og uvildighed. Den ansattes private finansielle transaktioner må ikke være spekulative og skal være beherskede og stå i et rimeligt forhold til den ansattes indtægt og formue for ikke at bringe dennes økonomiske uafhængighed i fare.\nKontoret for Compliance og Governance kan udstede bindende retningslinjer for fortolkningen og anvendelsen af denne artikel. Kontoret for Compliance og Governance kan navnlig, med forbehold af Direktionens godkendelse, angive nærmere, hvilke private finansielle transaktioner der er forbudt eller kræver forudgående tilladelse i medfør af artikel 0.4.2.2 og 0.4.2.3, hvis disse transaktioner er eller kan opfattes som værende i strid med ECB's operationer. Kontoret for Compliance og Governance offentliggør sådanne retningslinjer gennem passende medier.\nDet er forbudt for den ansatte at benytte eller forsøge at benytte oplysninger, som vedrører ECB's, nationale centralbankers, kompetente nationale myndigheders eller Det Europæiske Udvalg for Systemiske Risicis aktiviteter, og som ikke er offentliggjort eller gjort tilgængelige for offentligheden (herefter »insiderviden«), for at fremme egne eller andres private interesser.\nNavnlig er det forbudt for den ansatte at udnytte insiderviden i en privat finansiel transaktion eller ved at anbefale eller fraråde sådanne transaktioner.\nI tilfælde af tvivl med hensyn til fortolkningen af denne artikel skal den ansatte rådføre sig med Kontoret for Compliance og Governance, før den pågældende foretager en privat finansiel transaktion.\n0.4.2. Kategorier af private finansielle transaktioner\nMed forbehold af de generelle forpligtelser i henhold til artikel 0.4.1 og 0.4.3 skal den ansatte overholde reglerne gældende for følgende kategorier:\nprivate finansielle transaktioner, der er undtaget\nprivate finansielle transaktioner, der er forbudt\nprivate finansielle transaktioner, som der skal indhentes tilladelse til\nprivate finansielle transaktioner, som skal indberettes efterfølgende.\n0.4.2.1. Private finansielle transaktioner, der er undtaget\nMed forbehold af de generelle forpligtelser i henhold til artikel 0.4.1 og 0.4.3 må den ansatte foretage følgende private transaktioner uden restriktioner og uden at være underlagt meddelelsespligt:\nkøb eller salg af enheder i en kollektiv investeringsordning, hvis investeringspolitik den ansatte ikke har nogen indflydelse på, undtagen ordninger, hvis hovedformål er at investere i aktiver, som er omfattet af artikel 0.4.2.2, litra b), og artikel 0.4.2.3, litra b) og c), samt overførsel af midler og valutatransaktioner, der er direkte knyttet til nævnte køb eller salg\nkøb eller indfrielse af forsikringspolicer eller livrente\nkøb eller salg af valuta med henblik på lejlighedsvis erhvervelse af ikke-finansielle investeringer eller aktiver, til private rejser eller til dækning af aktuelle eller fremtidige personlige udgifter i en anden valuta end den, hvori den ansattes løn udbetales\nforbrug, herunder køb eller salg af ikke-finansielle investeringer eller aktiver, herunder fast ejendom\ntransaktioner vedrørende realkreditlån\noverførsel af midler fra den ansattes anfordrings- eller opsparingskonto i en hvilken som helst valuta til en anden anfordrings- eller opsparingskonto, som indehaves af den ansatte eller af en tredjepart\nandre private finansielle transaktioner, som hverken er forbudt eller kræver forudgående tilladelse, og hvis værdi ikke overstiger 10 000 euro inden for en given kalendermåned. Den ansatte må ikke dele private finansielle transaktioner op for at omgå denne maksimumgrænse.\n0.4.2.2. Private finansielle transaktioner, der er forbudt\nDen ansatte må ikke foretage nogen af de følgende private finansielle transaktioner:\ntransaktioner vedrørende eller sammen med en privat juridisk enhed eller privatpersoner, som den ansatte har et løbende professionelt forhold til på ECB's vegne\ntransaktioner vedrørende i) individuelle omsættelige obligationer og aktier udstedt af finansielle selskaber (undtagen centralbanker), der er etableret eller har en filial i Unionen; ii) afledte instrumenter forbundet med sådanne obligationer og aktier; iii) kombinerede instrumenter, hvis den ene af komponenterne falder ind under i) eller ii); og iv) enheder i kollektive investeringsordninger, hvis primære formål er investering i sådanne obligationer, aktier eller instrumenter.\n0.4.2.3. Private finansielle transaktioner, som der skal indhentes tilladelse til\nDen ansatte skal indhente tilladelse fra Kontoret for Compliance og Governance før udførelsen af følgende finansielle transaktioner:\nKortfristet handel, dvs. salg eller køb af aktiver med samme ISIN (International Securities Identification Number), som er blevet købt eller solgt inden for den foregående måned. Der kræves ikke tilladelse, hvis det efterfølgende salg foretages under udførelsen af en limiteret ordre, som den ansatte har givet sin mægler.\nTransaktioner af en værdi på over 10 000 euro inden for en given kalendermåned i i) statspapirer udstedt af en medlemsstat i euroområdet; ii) afledte instrumenter forbundet med sådanne statspapirer; iii) kombinerede instrumenter, hvis den ene af komponenterne falder ind under i) eller ii); og iv) enheder i kollektive investeringsordninger, hvis primære formål er investering i sådanne papirer eller instrumenter.\nTransaktioner af en værdi på over 10 000 euro inden for en given kalendermåned i i) guld og guldrelaterede derivater (herunder papirer indekseret til guld; ii) aktier, obligationer eller relaterede afledte instrumenter udstedt af virksomheder, som primært er beskæftiget med minedrift eller produktion af guld; iii) kombinerede instrumenter, hvis den ene af komponenterne falder ind under i) eller ii); og iv) enheder i kollektive investeringsordninger, hvis primære formål er investering i sådanne papirer eller instrumenter.\nAndre valutatransaktioner end de i artikel 0.4.2.1, litra c), anførte, og som overstiger 10 000 euro inden for en given kalendermåned.\n0.4.2.4. Private finansielle transaktioner, som skal indberettes efterfølgende\nDen ansatte skal indberette alle private finansielle transaktioner, der overstiger 10 000 euro inden for en given kalendermåned, og som ikke falder ind under en af de foregående tre kategorier, til Kontoret for Compliance og Governance inden 30 dage efter transaktionens udførelse. Kontoret for Compliance og Governance definerer, hvilke oplysninger der skal indberettes, samt formatet og proceduren for indberetningen.\nForpligtelsen til at indberette gælder navnlig for:\nAndre lån end realkreditlån (herunder omlægning fra fast til flydende rente eller omvendt eller fornyelse af et eksisterende lån). Den ansatte skal angive, om lånet anvendes til erhvervelse af finansielle instrumenter.\nRenterelaterede derivater og indeksbaserede derivater.\nKøb eller salg af aktier i andre selskaber end de i artikel 0.4.2.2, litra b), anførte selskaber og obligationer udstedt af sådanne selskaber.\n0.4.2.5. Eksisterende aktiver, der er resultat af forbudte transaktioner\nDen ansatte må beholde aktiver, der er resultat af transaktioner som omhandlet i artikel 0.4.2.2\nsom den ansatte besidder på det tidspunkt, hvor de underlægges restriktionerne i artikel 0.4\nsom den ansatte erhverver på et senere tidspunkt uden selv at have taget skridt hertil, bl.a. ved arv, gave, ændring i familiestatus eller som følge af en ændring i kapitalstrukturen eller ændring i kontrollen over den enhed, som den ansatte har aktiver eller rettigheder i\nsom den ansatte har erhvervet på et tidspunkt, hvor transaktionen endnu ikke var forbudt.\nDen ansatte må afhænde eller udøve rettigheder i tilknytning til disse aktiver efter at have indhentet tilladelse hertil fra Kontoret for Compliance og Governance.\nDen ansatte skal rådføre sig med Kontoret for Compliance og Governance, hvis det kan medføre en interessekonflikt, at den ansatte beholder disse aktiver. I tilfælde heraf kan Kontoret for Compliance og Governance anmode den ansatte om at afhænde disse aktiver inden for en rimelig frist, hvis afhændelsen er nødvendig for at undgå en interessekonflikt.\n0.4.2.6. Anmodning om tilladelse\nAnmodninger om tilladelse i henhold til artikel 0.4.2.3 eller 0.4.2.5 skal indgives til Kontoret for Compliance og Governance mindst fem arbejdsdage før datoen for den påtænkte ordre i det format, som er nærmere angivet af Kontoret for Compliance og Governance. Kontoret for Compliance og Governance træffer afgørelse om anmodningen inden for fem arbejdsdage bl.a. under hensyntagen til, hvor det er relevant: a) den ansattes tjenestepligter og adgang til relevant insiderviden; b) transaktionens spekulative/ikke-spekulative karakter; c) de relevante beløb, hvis de er anført; d) omdømmerisikoen for ECB; e) tidspunktet, navnlig i forhold til et møde i ECB's besluttende organer. Kontoret for Compliance og Governance kan underlægge en tilladelse visse betingelser. Hvis Kontoret for Compliance og Governance ikke reagerer på en anmodning om tilladelse inden for fem arbejdsdage, skal transaktionen anses for tilladt.\n0.4.2.7. Skønsmæssig aktivforvaltning ved tredjemand\nFinansielle transaktioner er fritaget for de i artikel 0.4.2.2 – 0.4.2.6 fastlagte restriktioner, for så vidt som de foretages af tredjemand, som den ansatte har overladt den skønsmæssige forvaltning af sine private finansielle transaktioner til i henhold til en skriftlig aftale om aktivforvaltning. Denne fritagelse er betinget af tilladelse fra Kontoret for Compliance og Governance. Der gives tilladelse, hvis der fremlægges dokumentation for, at aftalens vilkår sikrer, at den ansatte ikke har nogen direkte eller indirekte indflydelse på den pågældende tredjemands forvaltningsbeslutninger. Den ansatte skal oplyse Kontoret for Compliance og Governance om eventuelle ændringer i vilkårene i aftalen om aktivforvaltning.\n0.4.3. Overvågning af overholdelse\nDen ansatte skal forelægge Kontoret for Compliance og Governance en aktuel fortegnelse over:\nSine bankkonti, herunder konti med flere kontohavere, depotkonti, kreditkortkonti og vekselererkonti.\nFuldmagter, som tredjeparter har overgivet til denne, vedrørende deres bankkonti, herunder depotkonti. Den ansatte må kun have og anvende fuldmagter til en tredjeparts bankkonti, hvis den ansatte har tilladelse til at give ECB adgang til den relevante dokumentation i overensstemmelse med artikel 0.4.3.2.\nDen ansatte skal ajourføre denne fortegnelse.\nMed henblik på rapporteringsforpligtelserne i henhold til artikel 0.4.3 skal den ansatte opbevare følgende dokumentation for det foregående og indeværende kalenderår for:\nkontoudtog for alle de i artikel 0.4.3.1 anførte konti\nalle salg og køb af finansielle aktiver eller rettigheder, som er foretaget af den ansatte eller af tredjeparter for den ansattes risiko og regning eller foretaget af den ansatte for tredjeparters risiko og regning\noptagelse eller ændring af realkreditlån eller andre lån for egen risiko og regning eller foretaget af den ansatte for andres risiko og regning\nden ansattes aktiviteter i forbindelse med dennes pensionsordninger, herunder ECB's pensionsordning\nfuldmagter, som tredjeparter har overgivet til denne i forbindelse med deres bankkonti, herunder depotkonti\nvilkårene i eventuelle skriftlige aftaler om aktivforvaltning som defineret i artikel 0.4.2.7 og i ændringer af sådanne aftaler.\nKontoret for Compliance og Governance kan, med forbehold af Direktionens godkendelse, anmode en ekstern tjenesteyder om at udføre:\nregelmæssig kontrol af overholdelsen, som omfatter en vis procentdel af de ansatte, der fastsættes af Kontoret for Compliance og Governance\nad hoc-kontrol af overholdelsen med fokus på enten en specifik gruppe af ansatte eller specifikke transaktionstyper.\nI forbindelse med denne kontrol af overholdelsen kan Kontoret for Compliance og Governance anmode den ansatte om at tilvejebringe den i artikel 0.4.3.2 omhandlede dokumentation, for en nærmere fastsat periode, i en forseglet kuvert, som videregives til den eksterne tjenesteyder. Den ansatte skal tilvejebringe denne dokumentation inden for den frist, som er fastsat af Kontoret for Compliance og Governance.\nMed forbehold af artikel 0.4.3.5 skal den eksterne tjenesteyder behandle den modtagne information og dokumentation strengt fortroligt og kun anvende den til udførelsen af kontrol af overholdelsen.\nHvis den eksterne tjenesteyder ud fra dokumentationen konstaterer, at der er mistanke om overtrædelse af tjenestepligter begået af en ansat eller overtrædelse af kontraktmæssige pligter begået af en ekstern person, som arbejder for ECB, og som i henhold til dennes kontrakt er underlagt restriktionerne i artikel 0.4, skal den eksterne tjenesteyder indberette en sådan mulig overtrædelse til Kontoret for Compliance og Governance og vedlægge den relevante dokumentation. Kontoret for Compliance og Governance vurderer den potentielle overtrædelse og indberetter den, hvis mistanken er underbygget, til det kompetente organ eller det/de kompetente forretningsområde(r) til nærmere undersøgelse, om nødvendigt, eller disciplinær opfølgning. Den eksterne tjenesteyders rapport kan, sammen med den relevante dokumentation, der er fremlagt i overensstemmelse med ovenstående bestemmelser, indgå i en efterfølgende intern og/eller ekstern sag.\nDen ansattes forpligtelser i medfør af artikel 0.4.3 er fortsat gældende indtil udgangen af kalenderåret efter det år, hvor den ansattes ansættelse ophørte. Forbuddet i henhold til artikel 0.4.1.3 mod at anvende insiderviden er fortsat gældende, så længe oplysningerne ikke er offentliggjort.\n0.5. Værdighed på arbejdspladsen\n0.5.1. Den ansatte skal respektere sine kollegers værdighed og afstå fra upassende, fornedrende adfærd over for andre. Den ansatte skal udvise sensibilitet og respekt for andre.\nI det etiske grundlag forstås ved:\n»Værdighed på arbejdspladsen«: fravær af upassende adfærd. Ved upassende adfærd forstås enhver form for direkte eller indirekte diskrimination, fysisk vold, psykisk chikane (også kaldet mobning) og seksuel chikane.\n»Direkte diskrimination«: anses for at forekomme, hvor en person på grund af nationalitet, køn, race eller etnisk oprindelse, religion eller tro, handicap, alder eller seksuel orientering behandles, er blevet behandlet, eller ville blive behandlet mindre gunstigt end en anden person i en sammenlignelig situation.\n»Indirekte diskrimination«: anses for at forekomme, hvor en tilsyneladende neutral bestemmelse, et tilsyneladende neutralt kriterium eller en tilsyneladende neutral praksis ville bringe en person i en særlig ufordelagtig situation på grund af nationalitet, køn, race eller etnisk oprindelse, religion eller tro, handicap, alder eller seksuel orientering sammenlignet med en anden person, medmindre bestemmelsen, kriteriet eller praksissen er objektivt begrundet.\n»Fysisk vold«: forsætlig brug af fysisk magt eller trussel om fysisk magt over for en anden person, som påfører denne fysisk, seksuel eller psykisk skade.\n»Psykisk chikane«: enhver upassende adfærd, som gennem en periode gentagne gange eller systematisk kommer til udtryk i adfærd, ord på skrift eller i tale, bevægelser eller andre forsætlige handlinger, som er et angreb på en persons værdighed, personlighed eller fysiske eller psykiske integritet.\n»Seksuel chikane«: adfærd med seksuelle undertoner, som er uønsket af den person, der udsættes for den, og som har til formål eller virkning at krænke den pågældende persons værdighed eller skabe en truende, fjendtlig, krænkende eller forstyrrende atmosfære.\nHvorvidt adfærden er upassende, skal bedømmes objektivt ud fra en fornuftig tredjeparts synsvinkel.\nDen ansatte, som mener at have været genstand for upassende adfærd, kan gøre brug af både en uformel og en formel procedure. Den ansatte, som indleder en sådan procedure, må ikke udsættes for negative følger heraf, medmindre det under proceduren konstateres, at den ansatte forsætligt har fremsat falske eller uberettigede klager.\nIfølge den uformelle procedure kan den pågældende ansatte:\nhenvende sig direkte til den påståede ansvarlige\ninvolvere en betroet person efter eget valg, f.eks. en medarbejderrepræsentant\ninvolvere sin umiddelbart overordnede med henblik på øjeblikkelig indgriben fra ledelsens side eller\ninvolvere ECB's Social Counsellor.\nHvis den pågældende ansatte ikke mener, at den uformelle procedure er hensigtsmæssig, eller hvis den uformelle procedure ikke har givet resultat, kan den pågældende anmode generaldirektøren, eller vicegeneraldirektøren, for Human Resources, Budget og Organisation om at træffe (foreløbige) foranstaltninger. Generaldirektøren, eller vicegeneraldirektøren, behandler en sådan anmodning hurtigt, seriøst og fortroligt. Om nødvendigt kan generaldirektøren, eller vicegeneraldirektøren, indberette sagen til det kompetente organ, som afgør, om der skal indledes en intern administrativ undersøgelse.\nEn leder, der bliver opmærksom på upassende adfærd, som ikke kan håndteres tilfredsstillende med øjeblikkelig indgriben fra ledelsens side, indberetter uden unødig forsinkelse denne adfærd til generaldirektøren, eller vicegeneraldirektøren, for Human Resources, Budget og Organisation, som afgør, hvordan sagen skal følges op, i overensstemmelse med artikel 0.5.3.\nAndre ansatte, som bliver opmærksomme på upassende adfærd, kan indberette adfærden til deres umiddelbart overordnede, eller, om nødvendigt, direkte til generaldirektøren, eller vicegeneraldirektøren, for Human Resources, Budget og Organisation. Reglerne om beskyttelse af ansatte, som indberetter overtrædelser af tjenestepligter, finder tilsvarende anvendelse.\n0.6. Anvendelse af ECB's ressourcer\nDen ansatte skal respektere og værne om ECB’s ejendom. Alle former for udstyr og faciliteter stilles til rådighed af ECB for den ansatte udelukkende til officielt brug, medmindre privat anvendelse er tilladt enten i henhold til relevante interne regler i Håndbog om forretningspraksis eller efter særlig tilladelse fra generaldirektøren, eller vicegeneraldirektøren, for Human Resources, Budget og Organisation. Den ansatte skal foretage alle rimelige og hensigtsmæssige tiltag for at begrænse omkostninger, således at de til rådighed værende ressourcer kan anvendes mest effektivt.\nMed forbehold af artikel 0.4.2 kan Kontoret for Compliance og Governance sammen med generaldirektøren, eller vicegeneraldirektøren, for Human Resources, Budget og Organisation udstede retningslinjer om fortolkningen og anvendelsen af det etiske grundlag.\nDen ansatte kan anmode Kontoret for Compliance og Governance eller generaldirektøren, eller vicegeneraldirektøren, for Human Resources, Budget og Organisation, i tilfælde, hvor de har beføjelse til at træffe afgørelse, om rådgivning i alle sager, som er relateret til den ansattes overholdelse af det etiske grundlag. Ansattes adfærd, som er i fuld overensstemmelse med den rådgivning, der er givet af Kontoret for Compliance og Governance eller Generaldirektoratet for Human Resources, Budget og Organisation, skal antages at overholde det etiske grundlag og kan ikke give anledning til en disciplinærsag. Denne rådgivning fritager dog ikke den ansatte fra dennes forpligtelser efter national ret.


Får kun de store teleselskaber med eget net 5G fra start?\nSteen Jørgensen 12. februar 2020\nEr det kun Telia, Telenor, YouSee og 3 med eget net, der får 5G fra start, eller får de mindre selskaber også 5G fra dag 1? Se svarene fra teleselskaberne.\n5G begynder at nærme sig en realitet i Danmark. Det står endnu uklart, hvornår fremtidens netværk er kommercielt klar i Danmark, men teleselskaberne Telia, Telenor, YouSee og 3 har alle meldt ud, at de er godt i gang med at forberede deres netværk til 5G.\nFår CBB, Oister, Call me, Telmore m.m også 5G fra start?\nEt af de spørgsmål, som vi er blevet stillet en del den seneste tid, går på, om det kun er selskaberne med eget netværk, der får 5G i starten eller om det også gælder for de såkaldte MVNO’er, for eksempel Telmore, CBB Mobil, Call me, Greentel og Oister. MVNO-selskaber lejer sig ind på et af de fire netværk og har altså ikke sit eget netværk.\nHvis MVNO’erne ikke får 5G i starten på ligefod med YouSee (ret beset TDC, da det er TDC’s netværk, men det er YouSee, der prioriteres), Telenor, Telia og 3, hvornår får de så 5G? Det har vi spurgt disse teleselskaber om og svarene fra alle selskaber gør os desværre ikke klogere på noget som helst på den front. Det mest nærliggende, vi kan udlede af svarene, er, at MVNO’erne ikke får 5G fra start. Hvis det var tilfældet, ville vi formentlig får nogle mere konkrete svar.\nSe også: Find de bedste priser på mobilabonnementer\n5g? Det kan vi ikke rigtig sige noget om\n3s pressechef Rikke Therkildsen svarer: “Det kan vi ikke rigtig sige noget om endnu”.\nMads Houe, pressechef hos Telia: “Det er endnu ikke afklaret”\nTelmores strategichef i Nuuday (som Yousee og Telmore er en del af), Christian Morgan, svarer i en mail: “Opgraderingen til et 5G-netværk bliver en fantastisk mulighed for at tilbyde vores kunder endnu bedre og mere indholdsrige tjenester og produkter. Vi glæder os til at samarbejde med TDC NET om at få nettet ud at leve der, hvor det virkelig skaber værdi hver eneste dag – nemlig hos vores mange kunder. Selvom vi ser frem til at lancere de første 5G-produkter, er det dog endnu for tidligt at sætte en konkret dato på”.\nDa vi følger op for at få et mere konkret svar på, om Telmore og de mange andre MVNO’er, der er på TDC’s netværk, også får 5G fra starten, lyder svaret: “Det kan vi ikke sige noget om endnu”.\nSagen er slet ikke slut. Redaktionen har fulgt op på artiklen. Steen Jørgensen gik et skridt videre. Efterfølgende d. 2/12/2019 bragte vi en sag med fokus på Brevkasse? Koster det ekstra at ringe fra Danmark til udlandet? – Du kan læse den her. Seneste nyt om tematikken finder du her.


Ikast-Brande Kommune vedligeholder oplysningerne om olietanke i BBR\nEr oplysningerne om dine olietanke i BBR korrekte?\nKommunen vedligeholder oplysningerne om olietanke i BBR, på baggrund af de oplysninger ejeren afleverer til kommunen.\nI linket finder du skemaet, du skal bruge til dine rettelser omkring din olietank.\nAnmeldelse til installation eller sløjfning af tank\nSom ejer af en ejendom har du altid pligt til at sørge for, at oplysningerne i BBR er korrekte. Hvis du er boligejer, kan du derfor have en interesse i at se, om kommunen har oplysninger om olietanke på din ejendom.\nDu kan finde din ejendom på den Offentlige Informations Server http://www.ois.dk/.\nLink til flere informationer om OIS\nTlf 99 60 33 37


Musikken blev hans redning hver gang - Beboerbladet\nBeboerbladet.dk Portræt Musikken blev hans redning hver gang\nMusikken blev hans redning hver gang\nOle Ellekrog Alex Tran 17. maj. 2016\nDa musikeren Rock Nalle besluttede at bruge sit liv på at optræde, var det for at aflede opmærksomheden fra sit lave selvværd og sin overvægt.\nRock Nalle Selvom det er 58 år siden, Rock Nalle optrådte for første gang, gør han det i dag stadig omkring 50 gange om året. 1 af 3\nRock Nalle 20 mønter i Rock Nalles hånd. Én for hvert år, han har klaret, uden at røre narkotika. 2 af 3\nRock Nalle Rock Nalle ryger, men han rører hverken alkohol eller andre rusmidler. Det har han ikke gjort i tyve år. 3 af 3\nI 1960’erne og 70’erne var Roland Lyhr Sørensen, kendt af de fleste som Rock Nalle, feteret. Kvinderne dånede, når han trådte på scenen, og publikum hujede, når han fyrede den af med sin sprøde rock n’ roll-stemme. Han var en af Danmarks første og største rockstjerner.\nDet skulle man ellers ikke tro, som han byder på chokolade i sit almene rækkehus i gule mursten i det sydlige Odense. Der er ikke megen rock n’ roll attitude over hans lavmælte stemme, hans ydmyge, næsten selvudslettende gemyt eller den pensionisttilværelse, som han og konen Jette fører.\nMen scenen har også altid været et sted, han kunne være en anden. Et sted, hvor han kunne slippe væk fra det lave selvværd, som han har kæmpet med, siden han som 14-årig vejede 100 kilo og blev mobbet. Et sted, hvor folk ikke fokuserede\npå hans udseende.\n“Jeg blev jo mobbet, før den slags fik et navn. Det har helt sikkert givet mig nogle ar på sjælen, som jeg stadig kæmper med i dag. Så det var nok, da jeg opdagede, at jeg på scenen kunne trække hele opmærksom-heden væk fra min vægt, at jeg besluttede at bruge mit liv på at optræde,” siger Rock Nalle i dag.\nOg rockmusikken – hans store passion, der skulle vise sig at blive kæde-optrækket i hans rutsje-baneliv – har han endnu ikke opgivet. Hver weekend turnerer han -nemlig rundt og optræder-- på scener i det ganske land.\nDen i dag 73-årige Rock Nalle er afholdsmand. For selvom han fra slutningen af 1950’erne til starten af 1980’erne var en af de første og fremmeste rock-musikere i Danmark, levede han i den efterfølgende periode i mere end ti år som narkoti-k-aafhængig på gaderne i Odense. Så i dag rører han hverken alkohol eller andre rusmidler.\nDet har han ikke gjort -siden den 3. december 1995, hvor han for første gang -efter misbrugets start overlevede en hel dag uden et fix. Beviset gemmer han i sin tegnebog. En stor guldmønt fra støttegruppen Anonyme Narkomaner, der viser, at han nu, 3. december sidste år, har været stoffri i 20 år. De 19 tidligere mønter ligger i en boks på soveværelset, men den nyeste har han altid på sig.\n“Jeg er meget stolt af, at jeg er kommet ud af mit misbrug, så jeg går altid rundt med den nyeste mønt for at minde mig selv om det. Set i bakspejlet er den dag for 20 år siden den bedste dag i mit liv,” siger Rock Nalle.\nHan troede ikke selv på, at han nogensinde ville holde sin 73. fødselsdag. Og at han skulle vende tilbage til den musik, som han har viet sit liv til, var der heller ikke meget, der tydede på, specielt én dag for 21 år siden.\nNalle med svovlstikkerne\nJuleaften 1994 er familierne som på enhveranden jule-aften samlet i de odenseanske hjem. Gaverne ligger klar under træerne, juleand og flæskesteg dufter i ovnene, og sidste afsnit af Alle Tiders Jul ruller over tv-skærmene.\nUdenfor går Rock Nalle rundt og tænker mest på én ting: Hvordan han skal skaffe penge til det næste fix. Men en anden tanke sniger sig ind. Han fornemmer varmen og julestemningen igennem vinduerne på de huse, han passerer, og begynder at tænke tilbage på dengang for mere end 10 år siden, hvor han selv holdt jul med sin ekskone og deres to børn.\n“Det var helt forfærdeligt. Dengang sagde jeg til mig selv, at jeg aldrig igen ville opleve en juleaften på gaden, om det så skulle stoppe på den ene eller den anden måde. Selvmord var bestemt noget, jeg overvejede,” siger Rock Nalle i dag.\nAlligevel nåede det næsten at blive juleaften igen, inden Rock Nalle i november 1995 lod sig indskrive på en afvænningsklinik på Sydfyn. Og inden han en månedstid senere kunne opleve, hvad han beskriver som det lykkeligste øjeblik i sit liv.\nDer har ellers været mange øjeblikke at vælge imellem.\nFørst med rock\nEndte i Australien\nMen selvom Nalle hurtigt fandt ud af, at rockmusik var fremtiden, gik det mere trægt for resten af den danske befolkning. Han tog derfor i 1960 hyre på et skib til Amerika for at komme over, hvor tingene skete. Uheldigvis blev skibet på vejen over Atlanten dirigeret syd på og til Australien.\nI Australien var rocken dog også længere fremme end i Danmark, så Nalle valgte, vist lidt illegalt, at gå i land. Han mødte hurtigt rockgruppen The Del Fives, som han sang for indtil 1963. Men hvad der blot skulle have været et hurtigt visit tilbage hos forældrene\ni Odense, blev permanent, da Nalle fandt en kæreste-. Og da han opdagede rock--musikkens udvikling\ni Danmark i de tre år, han havde været væk.\n“Det hele var meget længere fremme, da jeg kom tilbage. Der var både Beatles og Rolling Stones kommet frem, men selvom jeg var meget mere til soul-bølgen, som kom lidt senere med navne som Otis Redding og Wilson -Pickett--, besluttede jeg at blive i -Dan-mark.”\nTvunget til dansk\nDet blev også et Wilson Pickett-nummer, “In the Midnight Hour”, fra 1965, der skulle vise sig at blive Rock Nalles store gennembrud i Danmark. Et pladeselskab i København havde hørt rygter om hans optrædener på Odenses spillesteder og tilbød en pladekontrakt. Succesen gjorde ham hurtigt populær.\n“Jeg var jo vant til at være ham, som kun måtte komme med til festerne, hvis jeg tog en guitar med og underholdte ovre fra hjørnet, mens de andre kyssede.Så jeg var ret konfus over pludselig at være feteret og omsværmet. Det er nok en af grundene til, at jeg altid er vendt tilbage til musikken,” siger Rock Nalle.\nDerefter fulgte flere år, hvor han levede af at synge covernumre af amerikanske rockhits. Dengang altid på engelsk. Og på trods af at han i dag mest er kendt for danske hits som “Go’e Gamle Fru Olsen” og “Amanda”, foretrækker han at synge på engelsk.\n“Jeg mener stadig, at det, man kalder rigtig rockmusik, skal synges på engelsk. Men dengang gik det hurtigt fra, at alle sang på engelsk, til at alle sang på dansk, så til sidst var jeg også tvunget til det. Jeg ville jo gerne blive i branchen,” siger han.\nOg det var kun på et hængende hår, at Rock Nalle blev i branchen. I slutningen af 1960’erne var jobbene blevet færre og færre, og til sidst kunne han ikke længere leve af musikken.\nI stedet fandt han et arbejde på havnen i Odense og star-tede en almindelig til-værelse med sin daværende kone og deres to børn. “Der troede jeg sgu nok, jeg var færdig som musiker,” husker han i dag.\nMen skæbnen ville det anderledes. For i begyndelsen af 1970’erne mødte han tilfældigt den folkekære sanger Gustav Winckler, som foreslog, at de to skulle starte et samarbejde, hvor Rock Nalle skulle synge på dansk. Nalle sagde straks ja på den betingelse, at han selv kunne vælge hvilke numre.\nOg det blev en beslutning, der hævede Nalles popularitet til nye højder, og som udmøntede sig i flere kæmpehits op igennem halvfjerdserne. En beslutning, der forvandlede Rock Nalles navn fra et, der var kendt i rockkredse, til et, som de fleste stadig nikker genkendende til fyrre år efter.\n“Det er svært at sige, hvorfor jeg har holdt så længe. Måske er det fordi, at når man først kom i fjernsynet dengang, så kendte alle dig. Når jeg følger med i den musik, mine børnebørn lytter til i dag, så er der jo meget mere at vælge imellem, og der kommer hele tiden nye navne frem. Så på den måde er jeg glad for, at jeg kom frem i en tid, hvor man bliver husket længere,” siger han.\nMed Rock Nalles nok største hit, “Go’e Gamle Fru Olsen”, en dansk version af Little Richards “Good Golly, Miss Molly”, hjalp lige netop fjernsynet også til udbredelsen. Sangen var nemlig den første i Danmark med sin egen musikvideo. I videoen optaget på Nytorv i København kommer en ældre dame gående, hører Rock Nalle synge “…hun er helt vild med rooock”, smider hat og stok og gynger og svajer så ellers om kap med Rock Nalle til guitartonerne.\n“Folk fik sgu kaffen galt\ni halsen, da de så det i fjernsynet. Og så blev sangen en sællert uden lige,” siger Rock Nalle.\nDe udsolgte koncerter og hitproduktionen varede ved indtil starten af firserne. Men så fik den en brat ende. Det lave selvværd tog over igen. Vægten var begyndt at blive for høj, og han besluttede at få en fedmeoperation. Samtidig døde hans far, og han blev skilt fra sin første kone. Det hvirvlede i 1983 Rock Nalle ud i hans mere end ti år lange narkomisbrug.\n“Jeg synes jo, det hele var så synd for mig. Så jeg fik lægen til at udskrive noget morfin for at dulme smerten, du ved. Men så blev jeg sgu afhængig af lortet,” siger han med en stemme, der knækker en smule.\nI lænestolen i sit rækkehus har han ikke den store lyst til at huske tilbage på årene på gaden, hvor han mistede kontakten til sine børn, til vennerne og til den musikbranche, som han ellers havde erobret. Mange af oplevelserne har han helt glemt, og folk kender jo historien, siger han.\nHan husker dog, hvordan nogle venner fra gaden, som også havde været i behandling, i efteråret 1995 fik hevet ham med til afvænningsklinikken på Sydfyn. Den største af en række livsnedture var overvundet.\n“Det er jo det her lave selvværd, der nogle gange får overtaget, og så får jeg en nedtur. Men til sidst vinder musikken. Den hjælper mig med selvværdet,” siger Rock Nalle.\nDa Rock Nalle er færdig med gennemgangen af de turbulente år på gaden, kommer hans kone Jette ind fra en rygepause og slår sig ned i sofaen over for ham. Meget passende, for det var også cirka her, at Jette kom ind i Nalles liv.\nDe mødte hinanden, kort tid efter Nalle blev udskrevet fra afvænningsklinikken. De kendte hin-anden fra tidligere, men det var først her, de begyndte at holde avis sammen. Siden er de blevet gift, og Jettes børns børn er blevet til fælles børnebørn.\n“Jette hjalp utrolig meget. Det er godt at have nogen at støtte sig til, når man skal ud af sådan noget-,” siger Nalle.\nOg ikke kun misbruget, har hun hjulpet med. Også Nalles helt store djævel, det lave selvværd, er blevet bedre efter ægteskab nummer to.\n“Med alderen er jeg blevet bedre til at acceptere, at jeg er god nok, uanset hvordan jeg ser ud. Men når jeg ser en udsendelse i tv med nogen, som bliver mobbet, fordi de er for tykke eller har briller, så gør det stadig ondt. For jeg har selv prøvet det der, og det sætter sgu nogle ar på sjælen, det gør det.”\nPopulariteten hos kvinderne varer stadig ved i dag. Når ægteparret er ude at høre musik, vil alle lykønske ham med comebacket, og mange byder ham op til dans. Jette synes, det er lidt irriterende, men Rock Nalle ved godt, at det betyder, han har gjort noget godt. De går derfor sjældent ud sammen længere, men danser i stedet hjemme i stuen.\nMUSIKVIDEOER FRA YouTube:\nGo'e gamle fru Olsen:\nJeg kan li' store babser:


⇒ After Rækkefølge » Fri fragt\nEn stor portion webshops i Danmark giver til alt held et hav af forskellige metoder til levering. En af dem der er mest anvendt er i øjeblikket levering til et afhentningssted, fordi det så er super fleksibelt for dig at kunne hente pakken når det passer dig. Fragtløsningen er jo særdeles smart, samt i mange tilfælde ydermere den mindst kostelige mulighed for levering ved køb af After Rækkefølge.\nDu burde endvidere planlægge at vælge at få udbragt til din hjemmeadresse eller ud på din arbejdsplads. Fragtløsningen viser sig gerne en anelse dyrere, men omvendt temmelig nem. Den mest prisbevidste leveringsform vil dog altid vise sig at være at hente pakken selv, som jo står og falder med at du fysisk befinder dig lige ved internet shoppens hjemsted.\nLeveringstiden på kan i nogle tilfælde være ultra essentiel hvis man har behov for varerne øjeblikkeligt, så derfor er det helt relevant at vi tjekker den forventede leveringsdato for det respektive produkt.\nFlere online virksomheder garanterer levering på blot en enkelt hverdag på flere varer, eksempelvis After Rækkefølge, men som imidlertid nødvendiggør at transaktionen gennemføres før et nøjagtigt tidspunkt, så de med sikkerhed kan nå at få produkterne ud af døren forud for at lagermedarbejderne drager hjemad.\nVisse internet firmaer byder på portofri fragt, men i de fleste tilfælde kræver det at der bestilles for et konkret beløb. Derudover skal man udvælge den mest letkøbte mulighed for fragt, som i mange tilfælde – uafhængig om man bor nær Herning, Holbæk eller Billund – vil blive at få dem til at bringe din pakke til en pakkeshop.\nDet er efterhånden meget simpelt for almindelige dødelige at analysere priser hos flere internet firmaer i Danmark, og på grund af dette har utallige online firmaer set sig nødsaget til at nedbringe udsalgspriserne på deres produkter – til børn og babyer, og ligeledes også til mænd og kvinder – betragteligt, og endda nogle gange yde portofri levering.\nTrods dette kan det til hver en tid blive udbytterigt at inspicere nogle få e-butikker efter rabatkoder på After Rækkefølge forud for at du handler, sådan at du er usvigeligt sikker på at skaffe sig den mest attraktive pris.\nMan bør lige meget hvad være så påpasselig, at i tilfælde af at en online butik sælger et produkt til salg for en udsalgspris som er ekstraordinært fremragende, så kunne det i nogle tilfælde være et bevis på en falsk netshop. Kortkøb er imidlertid indbefattet af en orden, som hjælper kunden overfor snydagtige online forhandlere.\nGenerelt foreslår vi shopping med kort eller mobilbetaling. Som en anden løsning bør du udnytte en løsning fra fx ViaBill, ifald du higer efter at klare betalingen over flere uger.\nFør folk bestiller på en forhandler på nettet behøver man reelt tage stilling til webshoppens handelsaftale, dog er det bare en tidskrævende opgave.\nEt nemmere alternativ kunne måske være at efterse hvorvidt webbutikken er godkendt af e-mærket, da det kan være et tegn på at internet firmaet adlyder de opstillede regler, udover at online forhandleren regelmæssigt overvåges af fagfolk der kender reglementet på området. Desuden giver det dig mulighed for en håndsrækning, hvis du forvoldes besvær som følge af din bestilling.\nUdover dette slår vi et slag for at køberen er på vagt for de mest basale retningslinjer der kan have indvirkning på transaktionen, fx den returret webbutikken tilbyder. I den relation er det også vigtigt, at man stadigvæk beholder sin ordremail, således man i fremtiden kan bekræfte sin ordre af After Rækkefølge, ligegyldigt om man skal købe til en pige eller dreng.\nTrustpilot præsterer ultra passelige løsninger til at betragte adskillige øvrige konsumenters opfattelser og derved kan det være til hjælp, at du læser online forretningens omtaler af After Rækkefølge forud for at du lægger din bestilling.\nFacebook resulterer i lignende forholdsvis strålende løsninger til at få indtryk af online firmaets kundetilfredshed. Foruden det ses faktisk e-forhandlere hvor folk kan sammensætte en anmeldelse af virksomhedens service, som lige så vel burde benyttes til at få et indblik i hvor glade kunderne er.\nVores side er finansieret af reklamer. Vi har samarbejdsaftaler med mange online firmaer og promoverer firmaernes tilbud, og tager imod betaling for så vidt de brugere vi sender videre fuldfører et køb.\nViden angående tilbud og internet virksomheder understøttes hele tiden, men det er ikke muligt for os at give garantier imod reguleringer der kan være lavet efter seneste opdatering af de anvendte informationer.


Styrk din "bedste ven" med get hard og hold erektionen. Her lavet i Citronsyre, Glycerin og Propylenglycol. Produceret af Pharmquests.\nInside masturbator cleaner - 150 ml\nInside masturbator cleaner. Produceret af Pharmquests.\nAllure - feromonparfume til mænd har en uimodståelige "magiske duft", som kan tillokke! Produceret af Pharmquests.\nSpray til hende - stimulerende gel til hende indeholder: IPBC, Glycerin og Hydroxyethylcellulose. Produceret af Pharmquests.\nSpray til hende - sensuel lyst indeholder feromoner: Lokkestoffer, som tiltrækker! Produceret af Pharmquests.\nSpray til hende - intimate tighten, cream mod vaginal stramning - 5 ml\nSpray til hende - intimate tighten, cream mod vaginal stramning indeholder: Citronsyre, Glycerin og Propylenglycol. Produceret af Pharmquests.\nErektionsmiddelet proseed 10 kasketter får dig til at holde længere. Her. Produceret af Pharmquests.\nCannabis massage oil. Produceret af Pharmquests.\nSpray til hende - renere. Produceret af Pharmquests.\nFresh me! Lavet af Citronsyre, Glycerin og Propylenglycol. Produceret af Pharmquests.\nFresh me. Lavet af Citronsyre, Glycerin og Propylenglycol. Produceret af Pharmquests.\nAllure musk pen indeholder lokkestoffer og dufter helt uimodståeligt! Forøger din tiltrækningskraft! Produceret af Pharmquests.\nSpray til hende - pure fresh - 5 ml\nNydelse uden problemer spray til hende - pure fresh til HENDE og HAM! Specielt til desensibilisering! Brug spray til hende - pure fresh og nyd det fuldkommen afslappet! Indeholder Citronsyre, Glycerin og Propylenglycol. Dermatologisk og klinisk testet.\nMasturbatør rengøring. Produceret af Pharmquests.\nBull power testo tabs tiltrækker som en magnet! Produceret af Pharmquests.